
i e rapört di 
komishon di 



Na november 1982 komishon di 7 a bini kla 
ku su raport titulá : "Toekomst Antillen”. 

E komishon aki ku wordo instalá na 
yanüari 1982 a dura 11 luna pa e tra ha e 
raport ariba mensho ná. 

E raport akita un raport mas den e fila 
largo di rapbrtnan ku for di añanan ’40 a 
wordo produsi i ku ta toka den un of otro 
forma e situashon estatal di Antias i di 
Aruba. Nos a yega di hasi nos mes e 
pregunta kaba si e trabou di e komishon 
aki tabata enberdat nesesario, mirando e 
trabou ku "Koninkrijkswerkgioep” (KWG) 
i "Antilliaans Spoor” a hasi kaba. 

Skol & Komunidat a kombersS ku diferente 
personanan ku di un of otro manera tabata 
involvi den e trabou di komishon di 7, 
tokante e raport. 

E opinio ñnan tokante e balor di e raport 
aki tabata diferensiá. Un opinion ta bisa ku 
si, e rapört ald tin su balor, pasobra kom- 
para ku e rapört di KWG e raport aki ta 
ofresé altemativanan mas konkretisá pa ku ° 
e deseo di Aruba. Un otro opinion ta bisa 
ku na e momentonan aktual nos tin un 
situashon ku dor di tur e rapörtnan nos no ta 
wak ”het bos” mas. Ku aktualmente tin mas 
ku sufisiente rapört skirbi. I ku aktualmente 
lokual ta mas importante ta e "politieke wil” 
pa tuma desishon i pa yega na akuerdonan. 
Manera konosi a keda palabrá ku lo mester 
bini un konferensia di mesa rondo dentro 
di 3 luna despues ku e raport sali. I atrobe 
Antias ta pasando dor di un periodo den kua 
e falta di karakter, di nivel i madures poli- 
tiko di nos politikonan ta demostra su mes. 
Ta hopi iróniko pa pensa ku mientras e 
"issue” di "status aparte” i "independensia” 
tabata e "issue'’ mas importante di tur par- 
tido politiko den e elekshonnan di e delaster 
añanan ku awor ta keda demostra ku politi¬ 
konan di Aruba ta faltando e kapasidat pa 
duna e konseptonan aki un kontenido real, 
ta faltando e honestidat pa por yega na un 
husgamento rashonal di e pro- i e kontranan 
i un biaha mas ta dunando muestra pal- 
pable di nan falta di respèt pa lokual sa 
wordo yamá e "digno” pueblo! 

Nos kier djis mustra aki riba e echo ku 
aparentemente tur partido politiko ta haña 
mas importante pa bringa otro pa motibo- 

nan puramente partidario (esaki sigura- 
mente den lns di elekshonnan benidero) en 
bes di duna pueblo un bista klaro i ophetivo 
di tur e puntonan ku ta konta en konekshon 
ku un independensia i status aparte de 
Aruba, te pa e por skohe na un manera 

Aparentemente politikonan di Antias ta 
hafia mas importante pa bringa ku otro a 
ken lo haña e chens pa un "snoepreisje” pa 
Hulanda, ariba kustia di pueblo, enbes di 
prépara nan mes bon riba e konferensia. 

Nos di Skol & Komunidat, i hunto ku nos 
hopi otro, tin nos dudanan fuerte pa loke 
trata e pregunta si tur esnan ku ta bai 


Kontenldo di e rapört 
dl komishon di 7 

Segun e enkargo ta bisa, e komishon di 7 a 
studia diferente aspekto: 

a. e konsekuensianan di un independensia 
di Aruba pa e sobrá islanan di Antias, pa 
Aruba mes i pa e relashon ku Hulanda ; 

b. un realisashon planifiká di e indepen¬ 
densia di Aruba; 

c. kua lo por ta e posishon i e situashon 
final den kua e otro islanan di Antias lo 
por bin haüanan mes aden, a konsekuen- 
sia di un independensia di Aruba; 

d. kon lo por forma un laso di koperashon 
entre Aruba i e otro islanan, asina estre- 
cho i duradero ku e ta ofresé e kondi- 
shonnan pa un relashon fruktifero ku 
Hulanda. 

E rapört "Toekomst Antillen” ta duna un 
relato di e konklushonnan riba e aspektonan 
aki riba menshoná. 

Pa loke ta trata punto a. i b. e komishon a 
usa komo "leidraad” pa e diskushonnan e 
rapört entregá dor di sr. Hendrik Croes 
"Arubaanse nota voor het overleg ex artikel 
26 ERNA met de regering van het Konink¬ 
rijk der Nederlanden, alsmede voor het 
overleg met de Staten Generaal”, di oktober 
1981. Riba petishon di e komishon pa un 
elaborashon mas konkreto di e plannan di 
Aruba, sr. Hendrik Croes a entregá e rapört 
"Planmatige en gefaseerde verwezenlijking 
van de onafhankelijkheid van Aruba, con¬ 
form alternatief II uit de Arubaanse nota 
van oktober 1981”, dia 4 april di 1982. 

Den su trabou e komishon a hasi uso di dife¬ 
rente "deelstudies” trahá dor di ekspertonan 
i tambe dor di e otro miembronan di e ko¬ 
mishon. 

— e rapört di sr. Pourier: "De toekomstige 
monetaire samenwerking tussen de eilan¬ 
den van de Nederlandse Antillen”; 

— e rapört di sr. Voges: "De staatsrechte¬ 
lijke samenwerking van de Nederlandse 
Antillen en Aruba”; 

— e nota di e miembronan hulandes Bies¬ 
heuvel, Kobben i Meijs tokante un rela¬ 
shon di koperashon estrecho i duradero 
entre Antias Hulandes i Aruba; 

— un otro nota di sr. H. Croes tokante e 
relashon i koperashon entre un Aruba in- 
dependiente i e otro partinan di Rei- 


Hulanda sa tokante kiko tin di bai papia. 

Ta tristo pa ripará ku mientras e kontenido 
di e rapört di komishon di 7 ta di impor- 
tansha asina grandi pa nos pueblo, ku di 
ningun di nos partidonan no a sali e inisia- 
tiva pa tradusi i simplifiká e rapört aki pa 
asina hasi’e alkansabel pa un grupo di 
hende mas grandi. Konsiente di e importan- 
sia di e rapört redakshon di Skol & 
Komunidat a disidi di traha un resumen 
tradusi di e rapört aki. Esaki sin e pretensia 
di ta tur kaminda kompleto, pero si in- 
kluyendo e puntonan mas importante. 
Nesesariamente e resumen aki a bira basta 
kompakto i kompliká. 


ankrá den e totalidat di leinan di Reinado, 
di "land” i di teritorio insular. 

Un Aruba independiente ta nifiká un kiebro 
ku e orden hudisial di kua e ta formando 
parti aktualmente i e kreashon di un orden 
hudisial nobo. Esaki ta nifiká ku un Aruba 
independiente lo mester tin su propio orga- 
nonan di estado (manera p.e. un gobiemo i 
un parlamento), su propio legislashon, su 
propio aparato hudisial i su propio aparato 
polisial. 

Sierto provishonnan i areglonan relevante, 
nesesario pa e orden hudisial nobo aki, mes¬ 
ter ta kla na e momento ku Aruba bira in¬ 
dependiente. Por lo demas ta trata aki di un 
desaroyo ku lo tuma mas tempo. 

E komishon di 7 ta aksentuá ku ta impor¬ 
tante pa evitá un vaslo hudisial ("Rechts- 



I. E konsekuensianan 
di un indepen¬ 
densia di Aruba 

E rapört ta trata e konsekuensianan di inde¬ 
pendensia riba diferente tereno: 

a. konsekuensianan pa ku e orden hudisial ; 

b. konsekuensianan pa e organisashon 
gubemamental; 

c. konsekuensianan pa e nashonalidat; 

d. konsekuensianan pa e atmishon di es- 
tranhero; 

e. konsekuensianan pa e relashonnan inter- 
nashonal i siguridat ekstemo ("externe 
veiligheid”); 

f. konsekuensianan ekonomiko; 

g. konsekuensianan monetario; 

h. konsekuensianan finansiero; 

i. siguronan sosial i provishonnan di pin- 
shon pa amtenar; 

j. balanse di estado i partishon di bienes. 

a. Konsekuensianan 
pa e orden hudisial 

Aktualmente Aruba ta formando parti di 
un unidat mas grandi; na promé lugá e ta 
parti di e konstelashon antiano i na di dos 
lugá di e Reinado hulandes. E orden hudi¬ 
sial ku ta konta pa Aruba aktualmente ta 


vacuum”) , pa motibo ku pa Aruba ta impo- 
sibel pa krea un totalidat di legislashon no¬ 
bo den un tempo korto, mientras ku tur e 
leinan eksistente ta perde nan valides na e 
momento di independensia. 

Un manera pa solushoná esaki ta dor di 
sigui e ehempel di Siimam ora esaki a bira 
independiente na 1975. Na 1975 Siimam a 
aseptá diferente reglamento di transishon 
ku ta impliká ku diferente di e reglamento- 
nan legislativo ku ta na vigor promé ku in¬ 
dependensia, lo keda na vigor despues di 
independensia. Na e manera aki lo por ga- 
rantisá na un manera simpel un kontinuidat 
den legislashon, ya ku e pais independiente 
lo por traha na un manera poko poko riba 
su propio sistema legislativo. Tin algun lei si 
ku mester kambia ora di bira independien¬ 
te, entre otro Statuut, e lei di defensa di An¬ 
tias Hulandes i e reglamento pa e gouver¬ 
neur di Antias Hulandes. Tambe riba e te¬ 
reno di nashonalidat, Aruba lo mester tin su 
leinan kla na e momento di independensia. 

E komishon di 7 ta di opinion ku lo ta bon 
pa Aruba i Antias Hulandes koperá ku otro 
pa loke ta trata legislashon. Esaki lo por fa- 
silitá e komunikashon hudisial ("rechtsver¬ 
keer”) entre e islanan i lo evitá bareranan 
pa formanan di koperashon den futuro. 

Pa loke ta toka e pregunta si e tratadonan 
intemashonal ku Reinado hulandes a sera, 
ta keda konta pa un Aruba independiente, e 
komishon di 7 ta bisa lo siguiente: Na 1978 
a krea e "Convention on Succession of States 
in respect of Treaties”. _ 

Segun e "convention” aki e kontesta riba e 
pregunta ariba menshoná ta dependé si e in- 
dependensia di Aruba ta wordo mirá den lus 
di dekolonisashon i unda Aruba pues lo wor¬ 
do konsiderá komo un ”newly independant 
state”, óf si ta trata aki di un "separation of 
parts of a state”. E distinshon ta importante 
pasobra den kaso di un "newly independant 
state” tin otro regla ta konta pa loke ta trata 
kontinuidat di e tratadonan internashonal. 
Aki ta konta e regla di "clean slate rule” (na 
hulandes: "schone lei”) lokual ta nifika ku 
NO tin un kontinuidat outomatiko di e tra¬ 
tadonan. Pero si ta trata di un "separation” 
e situashon ta kontrario. Den e kaso aki un 
Aruba independiente lo ta mará permanen¬ 
te na e tratadonan ku promé ku e separa- 
shon tabata konta pa su teritorio. Pa por 
kambia esaki e lo mester di e permiso di e 
partner (nan) di e tratado. Pa ün kategorla 
di tratado e distinshon entre "newly inde¬ 
pendant state” i "separation” no ta konta i 
esei ta pa e tratadonan ku ta trata frontera i 
otro tratado teritorial. Esakinan ta keda 
konta den ambos kaso. 

Sumam a skohe pa por lo pronto keda man- 
tené e tratadonan ku tabata konta pa su te¬ 
ritorio te ora e kaba di determiná kua di e 
tratadonan aki e lo kier pa ta permanente. 
Sr. Hendrik Croes a duna di konosé ku e lo 
preferá un reglamento meskos ku Siirnam. 

Un Aruba independiente mester disponé na 
promé lugá di su propio konstitushon. 

E konstitushon aki lo mester toka tur e ele- 
mentonan mas importante di e estado nobo. 

1. e derechonan fundamental; 

2. e organonan di gobierno i parlamento; 

3. e kolegionan di konseho; 

4. e prosedura di legislashon; 

5. algun topiko spesifiko di legislashon i 
gobernashon; 

6. e sistema hudisial; 

7. e instalashon di un segundo "bestuurs¬ 
laag”; 

8. e prosedura pa revishon di e konstitu- 

E momento ku Aruba bira independiente e 
protekshon di e derechonan fundamental 
dor di Reinado i e Tratado di Roma, lo ka- 
duká. Esaki ta nifiká entre otro ku e suida- 
dano arubiano no por hasi un apelashon 
mas riba Reinado ni riba e Tratado di Ro¬ 
ma den kaso ku e ta kere ku su derechonan 
ta wordo atrapá na Aruba. 

E suidadano ta keda ku e derecho aki si (e 
"individuele klachtrecht"), entre otro serka 
e konvenshon Amerikano. 

Si Aruba kier pa e leinan formal por wordo 
"getoetst” na e konstitushon, e lo mester 
pone e posibilidat aki eksplisitamente den su 
konstitushon. En relashon ku esaki tin un 
aspekto ku mester haña atenshon. Esaki ta 
ku si Aruba lo kier mantene e posibilidat di 
apelashon di kasashon ("beroep in cassa¬ 
tie”) serka e "Korte Supremo” hulandes di 
sentensianan hasi dor di huesnan arubiano, 
esaki lo implika ku huesnan estranhero (hu¬ 
landes) lo tin e outoridat di balota leinan ku 
a wordo determiná dor di gobierno arubi¬ 
ano. Segun e komishon esaki no ta un situa¬ 
shon favorable, ni pa Aruba, ni pa e "Korte 
Supremo”, i lo mester buska un manera pa 
evita esaki. 

Pa loke ta trata e sistema hudisial den un 
Aruba independiente, sr. H. Croes a duna 
di konosé di ta preferá ku tanto "rechspraak 
in eerste instantie” komo ”in tweede instan¬ 



tie” ta keda na Aruba. Aktualmente Aruba 
mes ta soro pa su "rechtspraak in eerste in¬ 
stantie”, dor di 3 miembro di e Korte di 
Hustisia i 1 fiskal. E komishon ta di opinion 
ku pa Aruba por organisá su propio "recht¬ 
spraak den le, i 2e instantie”, e lo mester di 
12 hurista bon kalifiká. Por lo pronto lo ta 
imposibel pa Aruba por kumpli ku e eksi- 
gensia aki dor di hurista arubiano. E komi¬ 
shon ta hasi su mes e pregunta si ta asta ko- 
rekto pa eksigi di un komunidat chikito ma¬ 
nera esun arubiano ku e por ofresé un kanti- 
dat asina grandi di hurista. Aki lo tin ku 
tene kuenta ku tambe komersio i ofisinanan 
di abogado ta hasi un apelashon riba e po- 
tensial arubiano. Pa e motibonan aki e ko¬ 
mishon ta sugert un koperashon entre Aru¬ 
ba i Antias Hulandes en todo kaso pa loke ta 
trata apelashon mas halto di sentensianan 
den prome instansia. 

Kuerpo polisial 

Despues di independensia e kuerpo polisial 
di Aruba lo mester keda ku e tarea di man- 
tenshon di orden publiko i otro tareanan 
hudisial. 

Pa loke ta trata e kuerpo polisial mester hasi 
un distinshon entre "gezag” i "beheer”. Ak¬ 
tualmente e "beheer” ta responsabilidat di e 
ministro di hustisia i e alto komisario di 
Antias. E "gezag” aktualmente ta kai bou 
di e responsabilidat di e gezaghebber di 
Aruba. Den un Aruba independente tanto 
e "gezag” komo e "beheer” lo bin kai bou 


responsabilidat di un ministro di Aruba. 

Un aspekto sumamente importante akinan 
ta e echo ku un aparato polisial di algun 
shen hende den un komunidat chikito ma¬ 
nera Aruba ta un faktor di poder den man 
di politikonan. P’esei e komishon di 7 a pun- 
tra su mes si ta responsabel pa pone tanto 
poder den man di ün minister i si no ta miho 
pa parti e poder aki over di dos minister. 

E komishon ta sugeri tambe riba e tereno 
aki un koperashon entre Aruba i Antias Hu¬ 
landes, entre otro riba e tereno di recher¬ 
che, maneho pa ku estranhero i protekshon 
di kosta. 

Finalmente e independensia di Aruba lo tin 
tambe konsekuensianan pa e otro islanan di 
Antias. Kambionan den e Staatsregeling lo 
ta nesesario, tanto komo konsekuensia di e 
independensia di Aruba komo komo kondi- 
shon pa e independensia ki. 

Lo mester bini 2 landsverordening: 

1. e promé landsverordening ta impliká ku 
Aruba ta wordo saká for di e Staatsrege- 
ling; 

2. e di dos landsverordening ta regla e kon¬ 
sekuensianan di e salida di Aruba. 

Ta toka akinan entre otro un konstelashon 
nobo di Staten. 

Segun komishon di 7 e di dos landsverorde¬ 
ning no ta asunto di Aruba, e promé si. An¬ 
tias Hulandes lo mester investigá tambe kua 
ta e otro konsekuensianan di e independen¬ 
sia di Aruba pa e resto di su legislashon. 
Eventual lo mester traha sierto leinan nobo. 

Pa loke ta trata e konsekuensianan pa Rei¬ 
nado : Si te na e momento ku Aruba bira in¬ 
dependiente e ta formando parti di Antias 
Hulandes, e ora e independensia di Aruba 
no tin konsekuensia pa e legislashon di Rei¬ 
nado, ya ku e no lo ta un parti outónomo 
den Reinado. Pero, si promé ku indepen¬ 
densia Aruba lo haña e status di pais den 
Reinado (status aparte) e ora ei si posi- 
belmehte lo mester kambia algun di e leinan 
di Reinado. 

b. Konsekuensianan pa 
organisashon 
gubernamental 

E komishon a sali for di e siguiente punto- —► 


Q/tiepewg? DOKTER! 

nan di bista: 

— tur amtenar ku aktualmente ta den ser- 
visio di gobiemo sentral na Aruba, ta 
haña e oportunidat di bai over den ser- 
visio insular di Aruba; 

— ta rasonabei ku Aruba lo karga e kosto- 
nan pa e amtenarnan den servisio di go¬ 
biemo sentral ku ta biba na Aruba i ku 
no kier bai over den servisio insular. E 
kostonan aki ta toka entre otro e "wacht - 
geldvoorziening” ; 

— Amba lo sigui ku e tareanan ku aktual¬ 
mente gobiemo sentral ta hasiendo na 
favor di Aruba, na minimal e mesun 
nivel. Mesun kos ta konta pa ku e tarea¬ 
nan ku Aruba ta desplehando aktual¬ 
mente komo teritorio insular. 

E rapört ta duna un kalkulashon di e kanti- 
dat di personal ekstra ku Aruba io mester 
empleá pa e por kumpli ku tur e tareanan. 
AH NO a tene kuenta ku e kantidat ku 
eventualmente lo mester en konekshon ku 
mantenshon di seguridat ekstemo: 

— organonan politiko i di gobiemo 10 

— relashonnan ku eksterior 50 

— amtenarnan den servisio di 

gobiemo sentral ku lo bai over den 
servisio insular ca. 1250 

— personal ku lo mester bal kumpli ku 

tareanan ku aktualmente ta respon- 
sabilidat di gobiemo sentral 90 a 140 

— algun servisio apart 50 

TOT AL 1450 a 1500 

Bou di servisio apart ta kai entre otro: 
sistema hudisial; 

— "scheepvaartinspektie”; 

— telekomunikashon; 

— servisio metereologiko; 

— banko sentral; 

— laboratorium pa kontrol di remedi. 

E komishon ta remarká ku e sifra di 1450 á 
1500 no ta duna un indikashon di e nivel 
nesesario di e amtenarnan. Espesialmente 
den e kasonan unda ta toka tareanan ku ak¬ 
tualmente ta kai bou gobiemo sentral, entre 
otro pa loke ta trata desaroyo di maneho, e 
amtenarnan nesesario lo mester tin un nivel 
halto. 

Probablemente esaki lo bai forma un pro- 
blema basta grandi pa Amba, esta pa haña 
of krea e kader nesesario aki. 

E ampliashon di e aparato gubemamental i 
e restmkturashon nesesario lo mester haña 
tur atenshon i lo mester sosodé ku tur kau- 
telo. Entre otro Aruba lo bai haña su mes ku 
e problema di "doublures” (mas hende ku 
mesun funkshon) i lo mester desaroyá un 
pakete pa un formashon apropiá. 

Pa loke ta trata e konsekuensianan pa go¬ 
biemo sentral: 

E echo ku Aruba ta tuma over tareanan ku 
aktualmente ta kai bou di gobiemo sentral 
lo nifiká un adapshon organisatorio di e 
aparato di amtenar di gobiemo sentral. 

Riba termino largo esaki lo por nifiká un re- 
dukshon di e kantidat di amtenar den servi¬ 
sio di gobiemo sentral na Korsou. Kuanto 
hende e redukshon aki lo impliká no ta klaro 
aktualmente, esaki lo mester wordo deter- 
miná dor di investigashon. 

c. Konsekuensianan pa 
ku nashonalidat 

E independensia di Aruba ta-trese ku ne e 
nesesidat di un nashonalidat arubiano. Mes- 
kos ku a sosodé den e kaso di Sümam lo mes¬ 
ter bin un akuerdo entre Amba i Reinado 
tokante esaki. E komishon di 7 ta di opinion 
ku por usa e akuerdo ku Sümam a sera ku 
Hulanda na 1975 komo ehempel, unda ku e 
ta haña ku ta nesesario pa desviá di algun di 
e reglamentonan, sea pa motibo di desaro- 
yonan nobo pa ku derecho di nashonalidat, 
sea pa motibo di sierto eksperiensianan ku e 
akuerdo di Siimam di 1975. 

Un desaroyo nobo pa ku e derecho di nasho¬ 
nalidat ta ku mas i mas pais a disidi pa laga 
e nashonalidat di un mucha depende no so- 
lamente di e tata, pero tambe di e mama 
(esaki den lus di e prinsipio di igualdat di 
derecho di muhe i homber). Reinado Hu- 
landes tambe kier sigui e liña aki. Den un 
konsepto di un lei nobo riba nashonalidat 
hulandes, Hulanda a pone e areglo ku un 
mucha ta hulandes si ora e nase sea su tata, 
sea su mama tin e nashonalidat hulandes. 
Den e akuerdo ku Aruba e prinsipio aki 
tambe lo konta. Esaki ta impliká ku lo por 
bin kasonan di nashonalidat döbel, esta den 
e kaso unda un mucha por bira ambiano 
pasobra un di su mayoman a skohe pa na¬ 
shonalidat arubiano, i na mesun momento 
ta hulandes pasobra e otro mayor a skohe pa 
e nashonalidat hulandes. 


Den e akuerdo ku Sümam a sera ku Hulan¬ 
da na 1975 a determiná ku un hulandes 
(sümameo) ta keda hulandes si na e mo¬ 
mento ku Sümam a bira independiente e no 
tabata biba na Sümam. E stipulashon aki lo 
a engrandesé e imigrashon pa Hulanda di 
hopi sümameo. Pa evitá e efekto aki e komi¬ 
shon ta proponé pa desvla di e stipulashon 
aki. Esta ku ora ku Amba bira independien¬ 
te lo bira arubiano outomatikamente tur es- 
nan ku a nase na Aruba i ku na e momento- 
nan ei ta biba na Aruba, pero tambe esnan 
ku a nase na Aruba i ku resientemente a bi¬ 
ba na Aruba (por ehempel minimal tres di e 
sinko aüanan inmediatamente promé ku e 
independensia di Aruba). 

Den e akuerdo di Sümam a keda stipulá ku 
un hulandes (sümameo) ta bira sümameo 
(i pues ta perde su nashonalidat hulandes) e 
momento ku e biba dos aña na Sümam. E 
stipulashon aki a trese varios problema ku 
ne, i ta pesei e komishon di 7 ta di opinion 
ku den e akuerdo entre Amba i Reinado lo 
tin ku tene kuenta ku esaki tambe. 

d. Konsekuensianan pa 
atmishon di estranhero 

Un Aruba independiente lo mester sera un 
akuerdo ku Antias Hulandes tokante atmi¬ 
shon, establesimento i deportashon di nan 
suidadanonan riba otro su teritorionan. 
Aruba a duna di konose ku pa loke ta trata 
atmishon i estabilismento di hulandesnan 
antiano e lo kier apliká un tratamento pre- 
ferensial, a base di interesnan mutuo, mi- 
rando e lasonan históriko i di amistat. E 
base di e akuerdo aki lo keda ankrá den e 
konstitushon arubano. Tambe pa loke ta 
trata e tráfiko di personanan entre Aruba i 
Antias Hulandes a base di nan profeshon, e 
komishon ta propené un tratamento prefe- 
rensial. Ku otro palabra un hulandes anti¬ 
ano lo por wordo atmiti sin mas na Amba si 
e por demostra ku e tin trabou i un vivienda 
rasonabei. E komishon ta proponé asta pa 
krea un posibilidat nobo i independiente di 
apelashon kontra desishonan negativo. 

Ora ku Aruba bira independiente arubiano- 
nan lo ta estranhero na Hulanda i komo tal 
pa nan lo konta e leinan hulandes enkuanto 
estranhero. Sigun e komishon di 7 den e 
akuerdo entre Aruba i Hulanda lo mester 
tene kuenta ku e lasonan históriko ku ta ek- 





sisti. Pero e komishon di 7 ta di opinion 
tambeku: 

"Het moet echter in het belang van de ont¬ 
wikkeling en de opbouw van een onafhanke¬ 
lijk Aruba worden geacht dat zo spoedig 
mogelijk een nationaal bewustzijn groeit. 
Een vrij verkeer van personen is aantrekke¬ 
lijk, maar kan ook leiden tot een migratie 
die schadelijke gevolgen heeft, vooral voor 
de ontwikkeling van Aruba zelf’ (blz. 35 en 
35). 

Pa loke ta trata atmishon, establisimento i 
deportashon di arubianonan na Hulanda lo 
por apliká e siguiente altemativanan: 

1. aplikashon di e legislashon tokante es- 
tranhero ("vreemdelingenwetgeving”) i 
ademas un obligashon di piintra un visa; 

2. aplikashon di e legislashon tokante es- 
tranhero sin un obligashon di puntra 

3. un akuerdo den kua ta stipulá algun ek- 
sepshon riba e legislashon tokante estran- 
hero i den kua ta ofresé algun fasilidat- 
nan riba e tereno di estudio, tratamento 
mediko i reunion familiar, ku of sin e 
obligashon di puntra visa; 

4. un areglo di transishon ku ta stipulá ku 
pa un sierto periodo lo keda eksisti un 
merkado di labor liber i un trafiko liber 
di personan entre e dos paisnan. 

E komishon ta remarká ku pa loke ta trata 
visa Hulanda lo mester yega na un akuerdo 
ku e paisnan di Benelux, ya ku esaki ta un 
asunto ku ta toka nan tambe. 

e. Konsekuensianan pa 
relashonnan 
internashonal 
i segurldat eksterno 

Bou di e punto aki ta kai e perspektivonan 
geo-politiko di un Aruba independiente. E 
komishon a yega na e siguiente konklushon- 

1. e konsekuensianan intemashonal-politi- 
ko di un independensia separá di Aruba 
ta diflsil pa determiná. Pero sigur ta ku 
esaki ta nifïka un ”verzwakking van de 
internationaal politieke positie van de 
resterende eilanden en van Aruba zelf’. 
Entre otro ta referf aki na e opinion di 
diferente paisnan latino den OAS ku no 
ta gusta e idea ku e kantidat di mini- 
estado caribense ta krese. E miedo tei ku 
e influensia no-latino den e organisa- 
shon aki lo bira mucho fuerte. Pa por 
hasi e efekto negativo mas chikito posi- 
bel, sigun e komishon di 7 ta deseabel pa 
krea un forma di koperashon entre Aru¬ 
ba i Antias Hulandes ku na pafo tin un 
kara "duidelijk” i "herkenbaar”. 

2. Pa loke ta trata e kontinuidat di tratado- 
nan internashonal ku aktualmente ta 
konta pa Antias, ta importante, tanto pa 
Antias Hulandes komo pa Aruba, ku 
den e maneho enkuanto aplikashon i 
ehekushon di e tratadonan ta tene kuen- 
ta ku otro. Tambe riba e tereno di ma¬ 
neho pa ku eksterior ta deseabel pa krea 
un koperashon, tambe ora Antias Hu¬ 
landes no ta independiente ainda. 

3. Ta deseabel ku e proseso di independen¬ 
sia di Aruba ta tuma luga den un am- 
biente di bon deliberashon i ku aproba- 
shon di e partidonan konsernl. Pa su- 
praya esaki lo ta bon pa ora di introdusl 


Aruba komo estado independiente den 
región, den e mishon ku lo hasi esaki tur 
e partidonan ta representá. 

Pa loke ta trata relashonan ku eksterior, 
Aruba a duna di konose ku en todo kaso e lo 
kier bira miembro di Nashonnan Unl, di 
OAS (eventualmente ku partisipashon den 
en ”Rio-pakt”) i miembro asosiá di EEG. 
Aruba lo kier tin su propio representashon 
diplomatiko na Estados Ünidos (pa Estados 
Unidos, Nashonnan Ünl i OAS), (Venezu¬ 
ela, Colombia, Mexico, Sta. Domingo i Hu¬ 
landa (pa Hulanda, EEG, Nashonnan Unl, 
Genève i e resto di Oropa) , i tambe konsula- 
donan na Miami i Korsou. (E rapbrt no ta 
duna un motivashon di e deseonan aki di 
Aruba!). Tambe Aruba lo kier hasi uso di 
un "roving ambassador”. 

Aruba ta konta ku e sosten material i imate- 
rial nesesario di Hulanda i tambe ku e kope¬ 
rashon ku Hulanda riba e tereno di defensa 



di interes, formashon i entrenamento di ka¬ 
der diplomátiko arubiano. Tambe Aruba a 
duna di konose di ta desea un "pooling” ku 
ekspertonan di Antias Hulandes riba e te¬ 
reno aki. 

Aruba lo mester krea su propio ministerio di 
relashonnan externo, ku lo bai kosta mas o 
menos 7 a 8 miyon pa aña. 

E komishon ta remarká ku si Aruba kier pa 
su interesnan den un sierto pais wordo de- 
fende dor di un otro pais esaki ta nifiká ku lo 
no por tin konflikto di interes entre e pais ei 
i Aruba. 

Defensa eksterno 

Ni Antias Hulandes, ni Aruba ta kapas pa 
krea un defensa eksterno ku kredebilidat. 
Aruba ta di opinion ku despues di indepen¬ 
densia Hulanda mester keda tambe respon¬ 
sabel pa e integridat teritorial i independen¬ 
sia politiko. Ta konosi ku Hulanda lo kier 
eliminá su presensia militar. Pa por evitá un 
vaslo di poder ("machtsvacuüm”), Aruba a 
proponé pa promé ku Hulanda kuminsá ku 
e eliminashon aki, krea un konsorsio di 
podeman amigo ku lo garantisá e integridat 
teritorial i independensia politiko di Aruba. 
Aruba lo kier pa Hulanda yuda inisia 1 par- 
tisipa den e konsorsio aki. E miembresfa di 
Aruba na Nashonnan Uni i OAS lo por 
ofresé garantianan adishonal. 

Pa ku su defensa intemo Aruba kier disponé 
di un "gendarmerie” (lokual ta un kuerpo 
polisial reforsá ku tareanan komparabel ku 


e Marechaussee na Hulanda), ku por konta 
riba un kuerpo di boluntarionan ("vrijwilli¬ 
gerskorps”) . Aruba ta konta riba e sosten 
fïnansiero i tekniko-material di Hulanda 
durante hopi aña pa por realisá e gendar¬ 
merie i kuerpo di boluntario. 

Segun e raport e ideanan i deseonan aki di 
Aruba no a haña mucho aprobashon den 
region. Asina tin paisnan ku ta di opinion 
ku Hulanda no mester keda garantisá e se- 
guridat di Aruba ya ku esaki por wordo in- 
terpretá komo un mantenshon di un rela- 
shon kolonial. Tambe e garantia di Hulan¬ 
da lo por stroba Aruba di bira miembro di 
OAS. En general tin un reakshon negativo 
kontra di un permanensia di e presensia mi¬ 
litar hulandes na Aruba despues di indepen¬ 
densia. 

Tambe e idea di un konsorsio a wordo des- 
aprobá dor di region, ku eksepshon di Vene¬ 
zuela (!) . Mayorla di e paisnan ta konsiderá 
un konsorsio komo un instrumento kontra di 
Venezuela lokual ta nifiká ku ningun estado 
latino lo kier forma parti di dje. Straño ta 
ku Venezuela si lo bai di akuerdo ku un 
sierto konsorsio ku lo por garantisá e integri¬ 
dat teritorial i soberanla di Aruba. Aki Ve¬ 
nezuela ta pensa na un "beveiliging tegen 
"negatieve invloeden” van buiten op Aruba, 
die tevens een gevaar zouden kunnen be¬ 
tekenen voor de eigen veiligheid van Vene- 

E miembronan hulandes di e komishon di 7 
no ta di akuerdo ku e punto di bista di 
Aruba ku Hulanda lo mester keda tambe 
responsabel pa e defensa eksterno di Aruba, 
tambe despues di independensia. Si nan ta 
di akuerdo ku mester evitá un vaslo di poder 
i pesei ta kere ku posibelmente Reinado lo ta 
dispuesto, si no tin ningun otro solushon, pa 
no kaba aprupto ku su presensia militar, 
pero eliminá esaki poko poko den un peri¬ 
odo kortiko. No por spera ningun promesa 
di Hulanda pa loke ta trata garantianan 
militar ni mantenshon di e presensia militar 
hulandes. 

E komishon a yega na e opinion ku ta desea¬ 
bel pa lubidá e idea di konsorsio si enberdat 
lo keda komprobá ku ün pais den region lo 
por bai hunga un papel dominante akiden. 

f. Konsekuensianan 
ekonomlko 

Segun e komishon e perspektivanan ekono- 
miko di e añanan ’80 no ta mucho positivo, 
tanto pa Antias Hulandes komo pa Aruba. 
E komishon ta mustra riba e echo ku anke 
nos islanan konosé un nivel di "welvaart” re- 
lativamente halto, tbg e ekonomlanan di 
Antias i Aruba ta basta vulnerabel, pa mo- 
tibo ku nan ta worc^o kargá dor di algun 
pilar só. Bou di influensia di desaroyonan 
ekonomiko internashonal negativo e chens 
ku Antias lo konosé un kresemento ekono¬ 
miko ta chikito. E konkurensia tin mas 
chèns di oumentá ku disminui. Bou di e sir- 
kumstansianan aki un mantenshon di e nivel 
aktual kaba lo mester wordo konsiderá ko¬ 
mo un resultado positivo. 

E impresanan ku aktualmente ta gosa di 
protekshon ekonomiko, pa mayorla parti ta 
establesl na Korsou. Si Aruba disidl di stop 
ku e protekshon ekonomiko aki e chens ta 
grandi ku lo tin di kita hende foi trabou na e 
empresanan na Korsou ku ta kai bou di e 
protekshon aki. Sr. Hendrik Croes a duna di 
konosé di ta dispuesto pa deliberá tokante e 

protekshon ekonomiko aki. 

Na opinion di e komishon e trafiko liber di 
produktonan entre e islanan di Antias lo por 
wordo strobá si Aruba i e otro islanan di An¬ 
tias no hiba un maneho uniforme pa loke ta 
trata e tarifanan ku ta stipulá pa paisnan di 
eksterior, e asina yamá "buitentarief’. 

E asunto di "buitentarief” aki a keda un 
punto ku no por a yega na un akuerdo riba 
dje ya ku sr. Hendrik Croes a keda di opi¬ 
nion ku Aruba i Antias lo por stipulá e tarifa 
pa produktonan ku ta bini di pafó konhun- 
tamente, pero ku Aruba mester tin e liber - 
tat di desviá di esaki dentro di un sierto 
margen (p.e. un margen di 20%). E resto 
di e komishon ta di opinion ku esaki ta ni- 
fiká ku e ora e trafiko di produkto entre 
Aruba i Antias lo no por tuma lugá mas na 
un manera liber i lo mester introdusl un 
sistema kompliká di restitushon. 

SI tin un akuerdo tokante produktonan pro- 
dusl lokalmente, esta ku pa esakinan lo kon- 
ta e "nul-tarief. 

Pa loke ta toka maneho di impuesto, e ko¬ 
mishon ta remarká ku si Aruba kier hiba su 
propio maneho esaki lo por kausa problema 
ora di kobra impuesto riba ganashi di em- 
presanan ku tin filial tanto na Aruba komo 
na Antias. Tanto Antias komo Aruba e ora 
lo tin di bai determiná eksaktamente ta 
kuanto ta e ganashi ku e empresa a hasi riba 
nan teritorio. Si e impuesto entre Aruba i 
Antias ta diferensiá lo por krese un situa- 
shon unda e impresa ta purba di hasi mas 
tanto ganashi riba e teritorio unda e ta paga 
menos impuesto. 

Aktualmente Aruba konosé e mesun fasili- 
datnan fiskal ku e otro islanan. Ora ku Aru¬ 
ba bira independiente esaki lo no ta outo- 
matikamente e kaso mas. Aruba a duna di 
konose di ta dispuesto pa yega na sierto 
akuerdo riba e tereno aki, pa asina evitá e 
peliger ku e islanan lo konkurl otro mata. 

Pa loke ta toka koperashon ekonomiko entre 
un Aruba independiente i Antias Hulandes 
e komishon a imenshoná e siguiente punto- 

— maneho di salario i prijs; 

— areglo di fasilidatnan (e.o. fiskal) ; 

— maneho di impuesto; 

— maneho di presupuesto. 

E komishon ta konklul ku si ariba e punto- 



nan aki Aruba lo kier hiba su propio ma¬ 
neho i ademas lo kier tin su propio moneda, 
ku esaki ta nifiká ku lo no sobra mucho di 
un koperashon entre Aruba i Antias. Ku 
otro palabra e ora no por papia di un kope¬ 
rashon "estrecho i duradero 

9 . Konsekuensianan 
monetario 

E aspekto monetario ta un di e aspektonan 
den e trabou di komishon di 7 ku a kausa 
mas tanto diskushon i riba kua a keda eksistl 
desunion entre e representashon di Aruba 
na un banda i e representashon di Antias i 
di Hulanda na otro banda. 

Sierto momento a surgl un diferensia kardi- 
nal riba e pregunta: Ta kua ta e relashon 
entre e koperashon riba tereno sosial-ekono- 
miko na un banda i e koperashon riba te¬ 
reno monetario na otro banda? 

Segun e komishon di 7 un koperashon riba 
tereno monetario entre Antias i Aruba lo ta 
kasi imposibel si Aruba kier hiba su propio 
maneho ekonomiko (mira aki riba). Esaki 
pa motibo ku un diferensia den maneho 
ekonomiko lo trese ku ne tambe un diferen¬ 
sia di opinion pa loke ta trata maneho mo¬ 
netario. Esaki lo trese asina tanto konflikto 
ku lo ta miho si Aruba introdusl su propio 
moneda i lanta su propio banko sentral. Un 
propio banko sentral ta nifiká ku lo mester 
bin un partishon di e ’goud- en deviezen¬ 
voorraad”, i esaki ta un trabou hopi difisil. 
Den su nota di april ’82 sr. Hendrik Croes ta 
duna di konosé ku Aruba ta dispuesto di 
mantené ün moneda (esun Antlano). E 
”goud- en deviezenvoorraad” lo mester wor¬ 
do partl solamente atministrativo e ora, algo 
ku teknikamente ta posibel. 

Segun sr. Croes lo mester keda institul un 
"ministerieel overlegorgaan” di ambos pais 
ku lo tin e outoridat di disidl riba e siguiente 
puntonan: 

determiná e "wisselkoers” di e florin an- 

— kambio den e reserva minimo di e dos 
bankonan sentral; 

determinashon di e statutonan di e dos 
bankonan sentral. 

Tambe lo mester institul un "raad van di- 
rekteuren”, ku ta konsistl di e direktoman i 
direktoman interino di ambos banko sen¬ 
tral. 

Di banda di e komishon di 7 a wordo tresl 
dilanti ku ün moneda ta eksigl un union 
monetario i a stipulá algun kondishon ku 
kua un koperashon monetario mester kum- 
pli pa por sera uil union monetario na un 
manera resposabel. 

E kondishonnan ta: 

— trafiko liber di produktonan entre 
Aruba i Antias; 

— trafiko liber di servisio entre Aruba i 

— trafiko liber di kapital entre Aruba i 

— trafiko liber di hendenan di sierto profe- 
shon entre Aruba i Antias; 

— igualdat den tarifanan di impuesto indi- 
rekto i riba ganashi, igualdat den fasili¬ 
datnan ; 

— mester tin akuerdonan pa loke ta trata 
aumento di gastonan di gobiemo, i e 
grandura di e defisit di e presupuesto. 

Sr. Croes no por a bai di akuerdo ku e kon¬ 
dishonnan aki i no por a kompartl e opinion 
ku mester nesesariamente kumpli ku tur e 

kondishonnan aki pa por yega na un kope¬ 
rashon monetario ku un moneda komün. El 
a mustra aki riba e situashon aktual di An¬ 
tias unda tin un moneda komün, pero ala- 
bes no tin un "buitentarief’ komün i no tin 
un maneho di impuesto riba ganashi kom- 
pletamente uniforme. 

Komo kompromiso e komishon a stipulá 
kondishonnan mas suave, ku kua sr. Croes 
tampoko por a bai di akuerdo ya ku te ainda 
esakinan lo ta ofresé mucho poko espasio pa 
un propio maneho finansiero-ekonomiko i 
monetario di Aruba. 

E komishon a konklul ku anke e deseo pa 
koperashon ta eksistl, no por a yega na un 
akuerdo pa loke ta trata forma i kontenido 
di e koperashon monetario. 

h. Konsekuensianan 
finansiero 


Segun e rapbrt e independensia lo bai kosta 
Aruba mas o menos NAf. 15 á 20 miyon pa 
aña (neto). 

Pa Aruba krea su propio aparato di gobier- 
no e lo mester hasi invershonnan na balor di 
NAf. 65 á 70 miyon. 

E independensia di Aruba tin su konsekuen¬ 
sianan tambe pa e pais Antias Hulandes: E 
saldo finansiero riba e presupuesto di go¬ 
biemo sentral ta bai atras ku NAf. 20 a 25 
miyon. E gastonan aki pa mayor parti lo 
mester wordo karga dor di Korsou. 
Konsekuensianan finansiero pa Hulanda di 
un independensia di Aruba lo por surgl 
prinsipalmente riba e terenonan di hustisia i 
defensa. 

Hulanda lo por sinti konsekuensianan finan¬ 
siero indirekto sl si e kontibushon hulandes 
den e fondo di solidaridat mester surpasá e 
plafont ku aktualmente Hulanda ta man¬ 
tené pa ku ayudo di desaroyo. 


i. Seguronan sosial i 
provlshonnan di 
penshun pa amtenar 

Den e problematika di desentralisashon di 
tareanan ku aktualmente ta kai bou di go¬ 
biemo sentral lo ta impliká tambe e proble¬ 
matika di e futuro ehekushon di e seguronan 
sosial. Aktualmente e ehekushon aki ta den 
man di Sosiale Verzekeringsbank (SVB) i 

:a korda ainda 
tabata un re- 


Ami a bira biew kaba: 
e tempo den kual nos 


Hoeveel rondjes Tafelconferentie heb¬ 
ben we nog voor de boeg? 


Als deze RTC ook mislukt, gaan ze de 
derde zeker de Rotte Tafel Conferentie 
noemen. . . 


Algemeen Pensioenfonds Nederlandse An¬ 
tillen (APNA). 

E miembronan Evertsz, Pourier i Voges ta di 
opinion ku tanto e "volksverzekeringen” ko- 
mo e "werknemersverzekeringen” lo mester 
bira parti di e koperashon entre Aruba i An- 
tias. Sr. Croes no por a bai di akuerdo ku 
esaki i ta haña ku ta solamente e "volksver¬ 
zekering”, i aki solamente pa loke ta trata e 
pago básiko, lo mester forma parti di e ko¬ 
perashon. 

E miembronan Evertsz, Pourier i Voges ta di 
opinion ku mester kontinuá ku provishon- 
nan konhunto di penshun pa amtenar. 

Sr. Croes no por a bai di akuerdo ku esaki 
tampoko i ta di opinion ku e provishonnan 
di penshun pa amtenar mester bira komple- 
tamente un asunto di Aruba. 

j. Balanse di estado i 
partishon di bienes 

E komishon a konklul ku pa loke ta trata 
partishon di bienes no por a yega na un 
akuerdo. E miembronan Evertsz, Pourier i 
Voges ta di opinion ku no tin motibo pa 


Aruba pa e orden hudisial pa gran parti ta 
meskos ku e konsekuensianan di un inde- 
pendensia. Den ambos kaso Aruba ta sali foi 
konstalashon Antiano i lo tin di krea su pro- 
pio konstitushon, su propio legislashon i su 
propio gobiemo. 

Ora ku Aruba optené su status aparte lo 
mester bin un "gebiedsafbakening” entre 
Aruba i Antlas Hulandes. 

Pa loke ta trata e status intemashonal di 
Aruba durante e fase transitorio segun e ko¬ 
mishon ta hasi poko diferensia si Aruba lo 
haña un status aparte of un status asociá ku 

Den e kaso di un status aparte e koperashon 
entre Hulanda, Antlas Hulandes i Aruba lo 
tuma lugá den kuadro di Statuut. Den e 
kaso di asosiashon e koperashon entre Rei- 
nado i Aruba lo mester wordo reglá ku un 
tratado. Aki lo mester duna e gobiemo di 
Antlas e outoridat di koperá direktamente 
ku Amba. 

Desentralisashon 
di tareanan 

E komishon ta di opinion ku un desentrali- 


yega na un partishon di bienes. Sr. Croes ta 
sali for di prinsipio ku mester bin un parti¬ 
shon di bienes kompleto, pa despues por 
bolbe uni riba e terenonan unda lo tin kope¬ 
rashon. E miembronan hulandes no a oponé 
un partishon di bienes, pero a mustra sl riba 
e desbentahanan praktiko di esaki. 

II. Un realisashon 
planifiká di e 
independensia 
di Aruba 

Pa loke ta trata e status di Aruba durante e 
fase transitorio e komishon a bai di akuerdo 
ku un status aparte di Amba komo pais den 
Reinado. 

E durashon di e fase transitorio aki mester 
wordo determiná na kuminsamento i lo 
mester ta en todo kaso menos ku 10 aña. 

E konsekuensianan di e status aparte di 


sashon na e mes un momento di tur e tarea¬ 
nan ta mas miho ku un desentralisashon 
gradualmente. 

Den su nota di 1982 sr. Croes a hasi un dis- 
tinshon entre "overdracht" i "overname" di 
e tareanan. Sr. Croes tabata di opinion ku e 
"overdracht” huridiko di tur tarea lo mester 
sosodé na e mesun momento, mientras e 
"overname” de fakto lo mester sosodé gra¬ 
dualmente. E komishon di 7 no por a kom- 
partl e opinion aki i a mustra riba diferente 
konsekuensianan negativo di e proposishon 
di sr. Croes. Entre otro a mustra riba e echo 
ku un "overname” gradual ta praktikamen- 
te imposibel den e periodo kortiko promé ku 
status aparte bini na vigor (mas o menos 2 
aña) , ya ku esaki lo dura sigur 12 aüa. Se¬ 
gun e komishon ta mas miho ku Amba pre- 
pará su mes den e dos aña di preparashon 
pa status aparte pa e por tuma tur e tarea¬ 
nan den ün solo bes. E komishon a mustra 
tambe ariba sierto bentahanan di un "over- 
dracht/ovemame” den ün solo bes. 

Amba a instalá un "projektbureau” ku lo 
mester prepará e struktura di gobiemo nobo 
(vervolg op pag. 13) 


Zouden die meisjes van Tele-Aruba nou 
werkelijk zó dom zijn? Ze houden steeds 
de microfoon voor de MOND van poli¬ 
tici, terwijl die meestal uit hun NEK 


Waarom sturen we niet alleen vrouwen 
naar de RTC; dan zou er tenminste ein¬ 
delijk eens rondborstig gepraat wor¬ 
den . . . 


Met Lubbers ab voorzitter weten diverse 
corrupte antilliaanse deelnemers aan de 
RTC zich verzekerd van tenminste één 
gelijkgestemde Nederlander. . . 

Na lezing van haar rapport zijn we ’t best 
eens met de naamgeving van de kom¬ 
missie van zeven. Stel je voor dat ze — 
zoals eerst het plan was — de 'Kommissie 
van Wijze Mannen’ zou heten. . . 


Despues ku WEB a sufri problema pa 
añanan largo, ta toka tumo na nos turis- 
mo: Frem ta bira hefe di Aruven. . . 


Ma la lenga ta bba ku ’Amistad’ til 
miedo di hasi e siguiente pregunta den si 
enkuesta: "Kua tabata e mihó revista n: 
aña '82 ?” 

INTRODUKSHON Ot 

P4Pt4AiEMO, 

Un kontesfa na 
sra. Middelkamp-Euatacia 

(II) dor di drs. Helen Guda 


Den e seri di artikulonan ku Skol 
& Komunidat ia publihá tokante 
introdukshon di papiamento den 
nos sistema di enseñansa na An- 
tias, den e numero aki nos ta 
trese e di dos artikulo di drs. H. 
Guda. E meta di e seri di artiku¬ 
lonan aki ta pa stimidá un disku- 
shon amplio i ku argumentonan 
serio tokante e tema asina impor¬ 
tante pa e realidat di nos en- 
señansa. 


Den e promé parti di e artikulo aki (kua sali den Skol & Komunidat jrg. 14, na. 2, 
februari 1982), mia menshond e rasonnan ku sra. Middelkamp ta duna pa NO intro- 
dusi Papiamento homo idioma vehikulo den nos enseüansa basiko. 

E dos puntoñan prmsipal den esakinan ta: 

A. Introdukshon di Papiamento homo idioma vehikulo no ta drecha e situashon 
malo den nos enseñansa. 

B. Introdukshon di Papiamento homo idioma vehikulo ta stroba e mucha di siña un 
• "Language of Wider Comunication” ( LWC). 

Manera mi a splika haba e intenshon di e kontesta aki ta pa trese mos klaridat den e 
argumentashon tokante e topiko ”Introdukshon di Papiamento". En espesialpa lohe 
ta toka e argumentonan riba kual sra. Middelkamp ta basa su konklushonnan. Mi a 
purba di demostró ku su argumentonan ( en honehshon ku punto A) hopi biaha no ta 
korehto of ta sakd for di nan honteksto i ku sierto haminda asta por papia di un pre- 
huisio kultural Por ehèmpel unda e ta bisa ku no ta e idioma vehikulo straño den nos 
enseñansa ta kousa problema, pero un fayo den e desaroyo mental i e desaroyo di 
idioma serka nos muchanan. 

M’a trese dilanti ku enberdat ta asina ku introdukshon di papiamento homo idioma 
vehikulo SO no lo solushona tur problema den enseüansa. Lohe nos mester, ta un sis¬ 
tema di enseüansa ku ta ádaptá na nos situashon i ku ta basd riba e nesesidatnan di 
nos komunidat. Parti di e adaptashon ta uso di bo mesun idioma homo idioma vehi¬ 
kulo. Den e di dos parti di e artikulo mi lo kier a elabord riba e argumentonan ku sra. 
Middelkamp ta trese dilanti pa defende su punto di bista, ku introdukshon di papia¬ 
mento homo idioma vehikulo lo stroba e mucha disiüa un L. W. C. (punto B). 


Opinion di 
sra. middelkamp 

Lesando e artikulonan di sra. Middelkamp 
(Beurs- en Nieuwsberichten ’81, ’82), mi 
por a kompronde ku e ta kontra e introduk¬ 
shon di papiamento, no solamente pasobra 
esaki lo no mehorá nos enseñansa, pero e lo 
asta stroba e mucha antiano den su desa¬ 
royo. I pakiko? E mucha mester siña un di 
dos idioma pa por sigui enseñansa avansá, 
un asina yamá "Language of Wider Com- 
munication”. Esaki mester sosodé na e edat 
di 4 te ku 10 aña. Sra. Middelkamp ta sita 
ekspertonan ku ta bisa ku e periodo aki ta é 
periodo den kual un mucha por siña un di 
dos idioma na un manera fasil (kasi mes 
fasil ku su idioma matemal) . Despues esaki 
ta bira kasi imposibel. E eksperto ku ta men- 
shoná e edat di 10 pa 14 aña ta wordo pon! 
un banda dor di sra. Middelkamp. 


Segun sra. Middelkamp tur esaki kiermen 
ku si introdusi papiamento, muchanan ku 
ta kaba skol basiko só, nunka lo siña un 
LWC, i pa muchanan. ku lo sigui pa en¬ 
seüansa avansá e situashon lo bira ekstra di- 
flsil, pasobra diripiente nan lo mester domi- 
ná hulandes den un situashon ku ta eksigi 


un dominio basta avansá. 

Sra. Middelkamp ta di opinion ku ningun di 
e dos modelonan di skol basiko, ku a wordo 
proponl aki na Antias en konekshon ku in¬ 
trodukshon di papiamento, ta sirbi. E 
promé modelo ta e skol basiko bi-lingual ku 
dos aüa enseüansa na papiamento i despues 
un kambio pa hulandes. E di dos modelo ta 
e skol basiko na papiamento, unda e mucha 
lo siüa hulandes den e dos ultimo aüanan 
(wak Muller 75). 

Segun sra. Middelkamp den e promé 
modelo (skol basiko bi-lingual) e mucha lo 
bruha ora ta kambia di idioma vehikulo i 
segun e no ta asina ku un mucha ta siüa 
mihó den un di dos idioma si e ta dominá su 
mesun idioma promé. 

Pa ku e di dos modelo (skol basiko na papia¬ 
mento) e ta bisa ku dos aüa enseüansa teo- 
riko den un LWC lo no ta sufisiente pa pre- 
pará e mucha. 

No ta kla riba kiko sra. Middelkamp ta basa 
e konklushonnan aki. 

Komo su ultimo argumento sra. Middel¬ 
kamp ta trese dilanti ku e idioma papia¬ 
mento mes no ta sirbi pasobra e ta limitá 
den su funshonnan komunikativo (esta den 
e diferente formanan den kual bo por ko- 
munika ku ne) i p’esei e lo stroba e desaroyo 
di esnan ku ta papi’e. 

Papiamento lo no ta sirbi komo idioma di 
union (entre e diferente islanan di Antias), 


gÉg goed zien én 
W ep betep uitzien 

ni pa komunikashon ku paisnan den ekste- 
rior, ni pa komunikashon kultural (lo no tin 
buki, obranan teatral ets.), ni pa komuni¬ 
kashon edukativo (no tin material pa skol- 

Banda di tur e karakteristikanan negativo di 
papiamento, sra. Middelkamp ta alabá e 
idioma ku e ta propagandá pa nos enseñan- 
sa na Antias, esta hulandes, un idioma di 
kultura ("kultuurtaal”). 

Idiomanan manera hulandes, ingles, fran- 
ses, spaüo i aleman ta idiomanan di kultura 
pasobra nan ta idiomanan di pueblonan ku 
durante siglonan a biba den libertat i pros- 
peridat. E idioma hulandes lo por habri e 
porta pa kultura pa nos, mientras papia- 

Mas ainda ku den e prome parti di su argu- 
mentashon sra. Middelkamp ta mustra un 
atitut pa ku e problematiko aki, ku ta Ieu di 
ta sientifiko i ophetibo. Mi lo purba di de- 
mostra pakiko mi a yega na e opinion aki. 

Siñamento di un LWC 



Primeramente lo mi kier bisa ku mi ta ful di 
akuerdo ku e idea ku nos na Antias mester 
di un "Language of Wider Communieation” 
(LWC). Mi ta kere ku tur hende lo ta di 
akuerdo ku e ponensia aki, tambe esnan ku 
ta boga pa e introdukshon di papiamento 
komo idioma vehikulo den nos enseñansa 
basikol 

Awor e situashon ku nos ta aden, esta ku e 
idioma matemal di e mayoria di e pueblo no 
ta un LWC i ku mester di un idioma asina 
pa por komunika riba nivel internashonal i 
pa por partisipá na estudionan avansá, no ta 
nada uniko. 

Hopi pais den terser mundo (grandi i chi- 
kito) a haña nan mes den sirkumstansianan 
similar, despues ku nan a bira independien- 
te. Na hopi lugá, kaminda e populashon ta 
papia un dialekto of un "streektaal”, nos tin 
e problema aki tambe. I riba diferente nivel 
asta paisnan mas grandi ku nos, ta obliga pa 
siña usa un LWC pa por komunika interna - 
shonalmente (por ehempel Hulanda i Zwe¬ 
den) . 

Kiermen nos na Antias na den e situashon ku 
(na e islanan abou) e populashon ta chiki- 
to, ku e tin su mesun idioma ku ta wordo usá 
nashonalmente den komunikashon entre 
hende, den e medionan di komunikashon, 
den buki i revista i asta den e organonan 
polftiko manera Eilandsraad i Staten. 

Nos ta den e situashon ku nos muchanan, 
manera tur mucha, ta siña nan idioma ma¬ 
temal fasilmente i kasi di mes i ta bin skol 
ku e idioma aki. 

Nos ta den e situashon ku nos enseñansa se- 
kundario ta i probablemente (por lo pron- 
to) lo keda pa un gran parti den un idioma 
straño. Tambe nos ta den e situashon ku pa 


komunikashon ku eksterior, tanto pa loke ta 
toka literatura, sine, estudio avansá, komu¬ 
nikashon internashonal, turismo ets., nos lo 
mester dominá un LWC. 

Kompará ku algun desenia pasá nos por ri- 
para ku Antias riba kaminda pa su indepen- 
densia mas i mas ta desaroyá su propio iden- 
tidat. I anke tin diferensia i kontradikshon- 
nan (den kua nashon hoben no tin esaki- 
nan?), nos por mira klaramente un desa- 
royo di un apresio pa e balornan propio. 
Uso i apresio pa e propio idioma ta parti di e 
desaroyo aki. No djis e resultado di e grita- 
mento di un grupo chikito, manera sra. 
Middelkamp ta sugeri, pero parti di un de¬ 
saroyo ku nos por konstata ront mundo den 
paisnan grandi i chikito ku tabata kolonisá i 
ta birando independiente. 

Nos por deskribl nos situashon anto, komo, 
di un banda, e desaroyo den kual e idioma 
matemal di mayoria di e pueblo ta tumando 
mas i mas un lugá importante i di otro ban¬ 
da, e nesesidatnan pa un gran parti di nos 
pueblo dominá un LWC te un sierto nivel! 
Un situashon anto den kua un mayoria parti 
di nos pueblo lo mester haña un edukashon 
bi- of multilingual (siña dominá dos of mas 
idioma). E paso mas logiko ta pa buska un 
solushon ku pa nos situashon i pa e tempo 
aki i pa futuro lo ta esun mas adekuá. 

Esaki ta algo ku basta hende a traha riba dje 
kaba. En espesial pasobra e situashon ak- 
tual, kaminda e identidat propio di e mucha 
antiano ta wordo nengá, a resultá den tanto 
problema. 

Varios análisis (entre otro Emerencia ’79, 
Muller ’75, Prins Winkel, Prins) a demostrá 
ku e situashon aki, den kua e mucha antiano 


mester sigui un enseñansa ku ta basikamen- 
te hulandes, no ta un situashon ideal i ku a 
lo largo su frakásonan lo ta mas grandi ku su 
logronan. 

Te awor aki a bini dos te tres proposishon pa 
ku e problema aki: e skol basiko bi-lingual i 
e skol basiko na papiamento. Tambe por 
konsiderá e proposishonnan den e nota di 
maneho "Enseñansa pa Un i Tur”. 

Di e proposishonnan aki sra. Middelkamp ta 
bisa ku nan no ta sirbi. 

Su promé argumento, esta esun di e periodo 
krltiko pa siña un di dos idioma entre 4 i 10 
aña, ta uno ku den literatura psikolinguls- 
tiko a wordo refutá. Fuera di e aspekto di 
pronunsiashon, no a keda probá ku teen¬ 
agers, ni adulto lo tin mas problema pa siña 
un di dos idioma (asta nan lo siüa mas 
lihe). (Wak Macnamara ’77, Smithe Brain 
(in press) , Asher and Price ’67) . 

Loke sl ta hunga un papel importante ta e 
motivashon i e ambiente den kua e di dos 
idioma ta wordo siüd. Den un ambiente, ka¬ 
minda tur su amigo i amiganan ta papia un 
otro idioma un mucha ta hopi motivá i lo 
siña un di dos idioma fasil. 

I aki nan nos a yega di biaha na un punto 
ku sra. Middelkamp a neglishá: e kondi- 
shonnan pa por siña un di dos idioma. 

Si tur mucha (na e edat di 4 pa ku 10 aña) 
tabata siña un di dos idioma di mes, di kon 
anto nos muchanan i nos grandinan tin tan¬ 
to problema ku e dominio di hulandes ? Fal- 
ta di inteligensia? Kapricho? No, falta di 
motivashon, falta di nesesidatü Ta un saber 
komün den e literatura sosiolinguistiko ku 
un hende/pueblo no ta usa mas ku un idi¬ 
oma kaminda uno ta sufisiente. I riba e nivel 
di komunikashon entre mayor i yiunan, ko¬ 
munikashon via e medionan di komunika¬ 
shon 1 den politika, nos no mester di un otro 
idioma. 

Kiermen, nos mester di un LWC, pero NO 
riba e nivel basiko di nos komunikashon so- 
sial. Esaki tin su konsekuensianan pa e ma¬ 
nera kon bo lo mester siña e LWC aki. 

Nos lo NO siñ’e di mes, manera nos promé 
idioma. Nos lo siñ’e pasobra nos ta tend’e 
rbnt di nos (sine, televishon ets.) of si nos ta 
siü’e komo un di dos idioma. 

E puntonan aki ta mustra riba dos kondi- 
shon basiko pa bo enseñansa den un di dos 
idioma: —► 

— e idioma mester biba den e komunidat, 
tin relevansia sosial; 

— e idioma mester wordo siñá komo un di 
dos idioma, pasobra e kondishonnan pa 
e por wordo siñá manera e idioma ma- 

Un otro punto ta, ku nos no mester gaña nos 
mes, ku nos lo mester siña dominá un di dos 
idioma mes bon ku e usadoman di e idioma 
ei. Esei, den nos situashon, ta kasi imposibel 
i e no ta nesesario tampoko. Dependiente di 
e nesesidatnan (kontakto ku turistanan, es- 
tudio avansá i otro) lo mester wak kon leu 
kada skol pa enseñansa avansá lo mester bai 
ku su enseñansa den un LWC. 

Kiermen, ta posibel pa siña mucha i hende 
grandi un LWC, basta ta tene kuenta ku al- 
gun kondishon basiko: ku e LWC tin un 
relevansia sosial, ku e eksigensianan di do- 
minio ta kuadra ku e nesesidatnan i ku e en- 
señansa den e LWC ta basá riba e prinsipio- 
nan korekto (kon pa siña un di dos idioma). 
I tokante e ultimo punto aki, sra. Middel¬ 
kamp ta bisa ku ningun di e dos modelonan 
proponl lo sirbi. Esun den kual tin solamen- 
te dos aña di enseñansa den e LWC no ta 
bon pasobra segun e, e periodo ta mucho 
kortiko i den e otro modelo, e kambio di idi¬ 
oma lo bruha e mucha. Manera mi a bisa 
kaba, sra. Middelkamp no ta basa su mes 
riba inbestigashonnan, ni ta splika e norma- 
nan a base di kua e ta husga e modelonan 
aki. Un diskushon amplio riba e punto aki lo 
hiba nos mucho leu i mi kier referi sra. Mid¬ 
delkamp i esnan interesá na e literatura to¬ 
kante enseñansa bi-lingual (entre otro Spol- 
sky 72, Mackay, Anderssons e.a. 77). Ta 
sufisiente akinan pa mustra riba e eksperi- 
mentonan ku a logra. Den nos situashon nos 
lo mester hasi un estudio profundo riba e 
nesesidatnan i e kondishonnan didaktiko 
(kua LWC, unda i ki ora lo mester us’e, tan- 
to den i pafó di enseñansa, kiko ta e miho 
manera pa introdusi’e ets.) i a base di esei 
husga e modelonan. 

Estudio, eksperimentonan i praktika lo de- 
mostrá a lo largo kua lo ta mas adekua. Pero 
boga pa mantene e situashon aktual i nenga 
di buska un solushon pa e problema, ma¬ 
nera sra. Middelkamp ta hasi, sigur sigur lo 
no hiba nos dilanti. 

Papiamento, un idioma 

Komo siguiente punto, mi kier a dediká 
atenshon na e argumento ku sra. Middel¬ 
kamp ta warda te na ultimo, esta ku e idio¬ 
ma papiamento més no ta adekuá pa por 
wordo usá den nos enseñansa. 

Ounke sra. Middelkamp ta bisa ku e stima 
su ”dushi papiamento” e no ta tuma e mo- 
lester di studia e idioma i su uso, promé ku e 

Manera ta konosl, papiamento ta un idioma 
krioyo (creole language), esta un idioma 
ku a nase den un situashon kaminda dos 
grupo ku tabata papia dos diferente idioma 
a topa otro i mester a komuniká ku otro. E 
idioma ku a desaroyá su mes tabata uno ku 
tabata simpel, limitá den su uso, basá riba e 
bokabulario di un di e idiomanan, pero ku 
su propio strukturanan gramatikal i leksi- 
kal. 



Un idioma asina yamá "pidgin”. Ora e si¬ 
guiente generashonnan a kuminsa usa e idi¬ 
oma aki komo nan idioma matemal, e idio¬ 
ma a kuminsa krese hunto ku e populashon 
ku a us’e. Kaminda tabata nesesario a in- 
ventá of a adaptá palabra, añadl struktura¬ 
nan gramatikal. Un idioma asina nos ta 
yama un "creole”. Papiamento ta un di e 
idiomanan "creole” mas leu desaroyá, tanto 
pa loke ta toka su bokabulario, su struktu¬ 
ranan gramatikal komo su uso den komuni- 
kashon i e ta sigui desaroyd segun e nesesi¬ 
datnan dinos komunidat! 

Papiamento meskos ku tur otro idioma, por 
desaroyá su mes, riba diferente tereno (tek- 
niko, kultural ets.) , basta e haña e chèns ei! 
Un desaroyo asina por wordo planeá i stimu- 
lá aktivamente manera a sosode na varios 
pais (Fishman 74). 

Pa prueba esei mi kier mustra ariba e logro- 
nan ku tin kaba, esta, á wordo skirbi buki, 
obranan teatral, tekstonan poetiko ets. na 
papiamento. Nos politikonan ta usa papia¬ 
mento den parlamento. 

I e echo ku mester sigui desaroyá papiamen¬ 
to riba e terenonan riba kua e no ta desa- 
royá ainda, ta nada straüo. Tur idioma 
mester a hasi esei i ta hasiendo e ainda (hu- 
landes por ehèmpel a adaptá palabranan 
manera "manager”, "training”, "über¬ 
haupt”) . 

Kiermen, pa tres di e kuater funshonnan ko- 
munikativo ku sra. Middelkamp a mensho- 
ná (idioma di union, komunikashon kultu¬ 
ral i edukativo) papiamento tá adekuá i por 


wordo desaroyá kaminda esei no ta asina. 
Introdukshon den enseñansa lo stimulá un 
desaroyo asina imensamente. Ku nos lo tin 
mester di un LWC pa algun otro formanan 
di komunikashon, no ta kambia e echo ei. 

Prehusio kultural 
(atrobe) 

E kaminda unda sra. Middelkamp a desa- 
punta mi total, ta, unda e ta bisa ku idioma 
no ta un idioma di kultura. Pa mi, e ta 
mustra ayanan ku su argumentashon kontra 
e introdukshon di papiamento den nos en- 
señansa ta basá riba un prehuisio kultural. 
Mi no a kere ku tabata posibel ku na aña 
’8T’82 ainda lo tin hende ku por defendé ku 
solamente e kultura oropeo ta kultura. Mi ta 
kere ku e desaroyo di nos na Antias i di ter- 
ser mundo den su totalidat, ta bayendo den 
e direkshon di rekonosé mas i mas nos propio 
historia (kon kortiko ku e por ta), nos tra- 
dishonnan, nos identidat i nos propio futu- 
ro. Ningun hende lo nenga ku sierto idi¬ 
omanan tin mas tradishon ku esun di nos, 
pero mi no a tende sra. Middelkamp bisa ku 
hulandes no ta un idioma di kultura paso¬ 
bra e idioma (nan) chines tin un tradishon i 
kultura ku ta desaroyá hópi mas largo ku 
esun hulandes. Nos tin nos mesun kultura, 
ku ta den desaroyo i nos tin nos mesun idi¬ 
oma ku ta reflehá nos sentimentonan, balor- 
nan, tradishonnan, nos kultura i esei ningun 
hende por a kita i por kita di nos. 

I manera m’a bisa kaba, ningun hende ta 
desmentl ku nos lo mester sa un LWC pa 
por sera konosl ku e diferente otro kultura- 
nan ku tin. Parti di nos desaroyo komo na- 
shon independiente lo ta ku nos lo skohe pa 
e LWC ku ta mas adekuá pa nos situashon i 
no usa sin mas e idioma ku nos a haña di e 
pais kolonial. Mi ta kere ku e echo ku sra. 
Middelkamp ta purba bende hulandes ta 
patétiko. Ken, fuera di 14 mion hende (ku 
ta tiki, si nos wak riba eskala mundial) ta 
papia of skirbi hulandes? Si nos lo mester 
skohe un LWC, e idiomanan mundial, ing- 
les i/of spaño lo ta hopi mas na nan lugá. 

Introdukshon dl 
papiamento 

Manera a sali na kla for di e dos artikulonan 
aki, mi ta un di e hendenan ku ta boga pa 
un kambio di nos sistema di enseñansa, den 
sentido ku e lo mester ta adaptá na nos situ¬ 
ashon i basá riba nos nesesidatnan. 

Esei kiermen ku tanto e kontenido di e ma- 
teria di siña (kiko nan tá siña), komo e 
meta di e diferente tiponan di enseüansa 
(ku ki abilidatnan v e alumnonan mester 
kaba skol) mester ta desaroyá akinan i sa- 
liendo for di e nesesidatnan, normanan, 
sabeman i kultura Antiano. Nos tin sufi¬ 
siente ekspertonan lokal pa por hasi un tra- 
bou asina i e lo resultá den hendenan ku tin 
mas konfiansa den nan mes i un mihó kom- 
prenshon di nan mesun ambiente. Sigui 
studionan avansá den paisnan den nos re- 
gion tambe lo ta un paso dilanti den e pro- 
seso aki. 

Tur esaki no kiermen ku nos lo no siña his¬ 
toria i kultura di otro pueblonan. Meskos ku 
uso di papiamento lo no eksklul siñamento 
di un di dos idioma. 

Introdukshon di papiamento komo idioma 
vehikulo den (parti di) nos enseüansa basi¬ 
ko lo mester ta parti di e renobashon total di 
(vervolg op pag. 16) 

Konferensia di mesa rondó 
i e raport di komishon di 7 


di nos isla i ku lo mester investigá e konse- 
kuensianan huridiko, organisatorio, finan- 
siero i personal di e "overname” di e tarea- 

lil. Posishon i 

situashon final di 
e sobra islanan 

Analisis di e enkargo, punto lx. 

Ora a inventarisá e posibilidatnan di un fu- 
turo situashon final di e sobra islanan di An- 
tias Hulandes, e komishon a laga e indepen- 
sha di e islanan aki fuera di konsiderashon. 

Posishon di e sobra 
sinko islanan 

E miembronan Evertsz, Pourier i Voges lo a 
preferá di wak e seis islanan di Antlas Hu¬ 
landes keda forma na un of otro manera un 
union estatal; lokual e miembronan Bies¬ 
heuvel, Kobben i Meys tambe tabata desea. 
E miembronan Evertsz, Pourier i Voges a 
mustra ariba ku pa lokual ta toka e areglo- 
nan ku mester ser tumá pa ku un Aruba in- 
dependiente, esakinan na ningun manera 
tin mag di krea un precedente pa e areglo- 
nan ku mester ser tumá, ora di independen- 
sha di e otro sinko islanan. 

IV. E lasonan dl 
koperashon 

E koperashon entre Aruba iAntias 
Hulandes durante e fase transitorio 
E komishon ta di opinion ku e koperashon 
entre Antias Hulandes i Aruba ta importan¬ 
te pa ambos pais. Por distingui e kopera¬ 
shon durante e fase transitorio i e kopera¬ 
shon despues di independensia. 

Pa loke ta trata e koperashon durante e fase 
transitorio: aki e komishon a sali for di e 
punto di bista ku durante e fase aki Aruba 
lo tin e status di pais den Reinado. 

E raport di sr. Voges a forma base di e dis- 
kushonnan i manera konosS e raport aki a 
kausa hopi diskushon i diferensia di opi- 

Sr. Voges a propone lo siguiente: 

A. Pa loke ta trata e forma di e koperashon 

Lo lanta un "Unie van de Nederlandse An¬ 
tillen”, a base di un "Unieverdrag” ku ta 
regla e ”Unie-organen” i tambe e asuntonan 
ku tin di wordo reglá dor di e "Unie”. 

E Union lo tin e siguiente organonan: 

1. Konseho di minister 

("Raad van Unieministers”) 

Meskos ku e otro organonan a sali for di 
prinsipio di igualdat entre e partneman di e 
union den e konstelashon di e Konseho aki. 

E ta konsistl di 3 minister di Antias Hulan¬ 
des i 3 minister di Aruba. E paisnan ta liber 
pa apunta nan propio ministeman. E presi¬ 
dente lo kambia kada aña, esun aña e lo ta 
di Aruba e otro aña di Antias Hulandes. 


(Despues di diskushon a bin kambia e peri- 
odo di un aña den un periodo di mei aña) . 

E Konseho di minister aki no ta meskos ku e 
Konseho di minister ku nos konose aktual- 
mente riba e nivel di gobiemo sentral, entre 
otro pasobra e no ta depende di e konfiansa 
di e mayoria den e Parlamento di e Union. 
SI ta asina ku e ministernan ta obligá di 
duna kuenta na e Parlamento aki, den e 
sentido ku nan mester kontesta pregunta- 
nan. Pero, e Parlamento di e Union no por 
baha un minister. Den delaster instansia e 
minister di e Konseho ta obligá di duna 
kuenta solamente na e Parlamento di sü 

Den e Konseho di minister aki desishonnan 
por wordo tumá solamente ku mayoria di 
voto (alomenos 4 minister mester firma). 
Den e kaso ku e votonan tranka ("staken 
van stemmen”), lo konta e siguiente prose- 

— e desishon ta wordo posponé te na un si¬ 
guiente reunion ku lo mester tinna luga 
dentro di dos siman; 

— si na e siguiente reunion aki e votonan 
bolbe tranka, e presidente tin e outori- 
dat di bin ku un proposishon ; 

— si un biaha mas e votonan tranka en- 
kuanto e proposishon di e presidente, e 
proposishon aki lo keda asepta. 

Kontra e delaster punto aki sr. Croes a pro- 
testa den promé instante. E lo a preferá ku e 
proposishon di e presidente lo keda rechasá 
si en kaso e votonan bolbe tranka. Final- 
mente sr. Croes a bai di akuerdo tbg, pero 
boü di e kondishon ku e prosedura aki lo 
NO konta pa un lista di "topikonan vital”. 

2. Parlamento ("Unie-parlement”) 

Esaki ta konsisti di 32 miembro; 20 di An¬ 
tias (Korsou 12, Bonaire 3, Saba 1, St. Eus- 
tatius 1, St. Maarten 3), i 12 di Aruba. 

Den e parlamento aki desishonnan ta wordo 
tumá ku mayoria apsoluto di'voto. Lo tin un 
asina yamá "niet-overstemmingsclausule”. 
Esaki kiermen ku un proposishon NO por 
worde aseptá si tur miembro di Korsou of 
tur miembro di Aruba ta kontra. 

E parlamento tin e derecho di bin ku initia- 
tiva. E proposishonnan ku e Parlamento 
hasi mester di aprobashon di e Konseho di 
Minister. 

Un diskushon importante a bai tokante e 
pregunta si e Parlamento aki mester tin un 
poder legislativo of solamente e tarea di 
konseho. 

Finalmente e komishon (inkluso sr. Croes) a 
bai di akuerdo ku un poder legislativo, pa 
motibo ku esaki lo por benifisia i garantisa e 
koperashon. 

3. Korte Konstitutional 
("Constitutioneel Hof’) 

Esaki ta konsisti di 5 miembro: 2 di Antias, 

2 di Aruba i 1 presidente ku ta wordo apun- 
tá konhuntamente dor di e 4 miembronan. 

E Korte aki ta e organo mas halto ku tin e 
outoridat pa disidi tokante diferensianan di 
opinion ku por surgi enkuento ehekushon di 
e ”Unie-verdrag” i enkuento e relashon i 
koperashon entre e paisnan. Tambe e tin e 
outoridat di "toets” e leinan di e Union na e 
"Unieverdrag” 1 e leinan di e paisnan (Aru¬ 
ba i Antias) na e areglonan di e Union. 


E komishon a bai di akuerdo ku e forma di e 
koperashon manera aki riba deskribi. 

B. Pa loke ta trata e kontenido di e 
koperashon 

Por bisa ku ariba e punto aki NO a yega na 
un akuerdo. 

A keda diferensia di opinion entre sr. Croes i 
e resto di e Komishon pa loke ta trata kiko sl 
mester wordo konsiderá komo asunto di e 
Union ("Unie-aangelegenheid”) i kiko no. 
Den promé instante sr. Voges a propone un 
pakete minimo di 10 punto ku lo mester ta 
"Unie-aangelegenheden”. Sr. Croes no por a 
bai di akuerdo ku e pakete aki i a bini ku un 
otro proposishon. Den e proposishon aki sr. 
Croes ta hasi un distinshon entre topikonan 
ku mester forma parti di e "Unie-aange¬ 
legenheden” i topikonan ku lo mester kai 
bou di otro formanan di koperashon. E otro 
formanan di koperashon aki ta legislashon 
paralelo ("parallele wetgeving”) i legisla¬ 
shon konkordante ("konkordante wetge¬ 
ving”) . Sr. Croes a propone algun topiko ku 
lo mester wordo reglá segun un legislashon 
paralelo i un legislashon konkordante. 

Esaki ta nifika ku pa loke ta trata e topiko¬ 
nan aki ta e dos paisnan mes, independien- 
temente, ta determina e legislashon, pero ta 
tene kuenta mas tanto posibel ku otro. 
Mientras ku e "Unie-aangelegenheden” ta 
asuntonan ku ta wordo determiná konhun¬ 
tamente den e Union. 

E otro miembronan di e komishon no a bai 
di akuerdo ku e proposishon aki i a bolbe 
bin ku un ultimo pakete minimo di topiko¬ 
nan ku mester ta "Unie-aangelegenheden”, 
ku kual atrobe sr. Croes no por a bai kom- 
pletamente di akuerdo. 

E ultimo pakete minimo aki ta kontene e si¬ 
guiente puntonan: 

1. Korte Konstitushonal. 

2. E sistema hudisial den di dos instansia 
("rechtspraak in tweede instantie”) i e 
reglamento di e organisashon hudisial. 

3. E derechonan fundamental. 

4. E determinashon di e bukman di lei ku 

ta trata "Burgerlijk en handelsrecht”, 
"burgerlijke rechtsverordening”, "straf¬ 
recht” i "strafvordering”, i e "regeling 
van het notarisambt". —► 


Keda bon informá 

LESA 

niTrfii i» 

Uil I ILÜ 

E korant 

ku informashon 

obhetivo 

Makapniim straat 
Tel. 24748 

5. Telekomunikashon. 

6. E legislashon di aviashon i un kompania 
di aviashon komun. 

7. E liñanan grandi di e maneho pa ku ek- 
sterior (dentro di e margennan ku Sta- 

8. Sosten na e islanan ku menos rekurso. 

9. Relashon finansiero entre e islanan. 

10. E trafiko mantimo. 

11. E legislashon di labor "arbeidswetge¬ 
ving”) . 

12. Servisio meteorologiko. 

13. E legislashon basiko enkuanto seguro- 
nan di pueblo. 

14. E legislashon di salubridat publiko. 

15. E legislashon enkuanto kurikulo di 
enseñansa ("onderwijsleerplannen”) i e 
eksigensianan ku lo mester konta pa ku 
e formashon di e maestronan di skol. 

16. E eksplotashon di "bodemrijkdom- 

17. E koperashon monetario bou di e kon- 
dishonnan manera menshoná anterior- 
mente den e artikulo aki. 

Sr. Croes ta di opinion ku puntonan 2 (pa 
loke ta trata e organisashon hudisial den 
promé instansia), 4, 14. 15, 16 i 17 NO por 
ta "Unie-aangelegenheden”. 

Finalmente e komishon a konklui ku nan no 
a yega na un akuerdo pa loke ta trata e kon- 
tenido di e Union. Pa motibo ku, segun e 
komishon, forma i kontenido di e Union ta 
estrechamente bá na otro, el a konklui ku no 
tin un akuerdo tokante e koperashon entre 
Aruba i Antias Hulandes durante e fase 
transitorio. 

E miembronan Biesheuvel, Kobben, Meijs, 
Pourier i Voges a konklui ku esaki ta nifika 
ku no tin un base pa e asina yamá "kópera- 
shon estrecho i duradero” entre Antias i 
Aruba. Miembro Croes sl tabata di opinion 
ku su proposishonnan ta ofrese un base pa 
un tal koperashon. 

Koperashon dentro di 
reino durante 
e fase transitorio 

E Komishon ta sali for di e punto ku na e 
Konferensia di Mesa Rondó benidero lo 
tuma un desishon tokante e status di Aruba 
durante un periodo transitorio di durashon 
limitá (maximal 10 aña) . 

Manera ya a ser remarká, den e Komishon 
preferensia ta bai na un status aparte pa 
Aruba, komo pais dentro di Reino. Esaki 
kier men ku e areglonan den Statuut ta de- 
terminá e koperashon entre Reino i Aruba 
durante e periodo transitorio. 

Komo ku den kaso di un Status Aparte Aru¬ 
ba ta sali for di Estado Antiano mester kam- 
bia Statuut, Staatsregeling i ERNA. 

E fecha ku a bai di akuerdo ku ne pa Aruba 
termina e laso dentro di Reino, mester ser 
ponl den Statuut. 

E komishon, ku eksepshon di e miembro 
Croes, ta haña ku no por rekomendd un 
status aparte of asosiashon di Aruba komo 
periodo transitorio pa su independensia, si 
Aruba no partisipa na un koperashon "es- 
trecho i duradero" ku Antias Hulandes den 
kuadro di un "Unie" a base di un konstruk- 
shon manera por ehempel deskribf den e 
Nota Voges (wak 5.1.1.). Si un prepara- 
shon planifiká asina, di e independensia di 
Aruba no ta posibel, lo ta miho pa Aruba 



Preferensia: Aruba den Reino.. . 


aspirá pa un independensia (a korto plazo) 
riba termino kortiko, ku mester worde pre¬ 
paré, planifiká pero aselerá. E komishon ta 
di opinion ku den e kaso ei tambe, mester 
aspira pa un koperashon entre Antiyanan 
Hulandes i Aruba. 

Den e kuadro aki e miembro Croes ta referi 
na su proposishonan manera formula den 
2,7 (konsekuensianan ekonomiko) i tokante 
e fondo di solidaridat. 

Mester konklui ku no tin akuerdo den e ko¬ 
mishon tokante e topikonan esensial ku mes¬ 
ter worde konsidera komo asuntonan di e 
"Unie”. P’esei no tin sufisiente base pa e 
koperashon estrecho i duradero, manera e 
miembronan Biesheuvel, Evertsz, Kobben, 
Meijs, Pourier i Voges a purba alkansá. E 
miembro Croes ta di opinion ku mester du¬ 
na su proposishon di koperashon tempo, pa 
eporlogra. 

Fondo di solidaridat 

Komo ku tin miedo ku e estado antiano den 
su forma nobo, lo no ta kapas di duna me- 
sun garantia lokual ta toka ayudo di presu- 
puesto na e islanan menos "draagkrachtig” 
manera formulá den ERNA awor aki, ta ne- 
sesario pa bini ku un areglo apart pa e isla¬ 
nan aki, den forma di un fondo di solidari- 

Esnan ku ta kontribul den e fondo tin e ou- 
toridat di disidi. E magnitut di e fondo ta 
wordo kalkulá riba NAf. 30 miyon i lo wor- 
do usa komo "begrotingshulp”. 

Bonaire, Saba, St. Eustatius i por lo pronte 
St. Maarten lo benefisiádi e fondo aki. 

E kontrol finansiero di e fondo aki lo sosode 
dor di e Algemene Rekenkamers di Hulan- 
da, Antias Hulandes i Aruba. 

Segun sr. Croes Hulanda lo mester kontribul 
den e fondo aki pa 50%, Korsou pa 35% i 
Aruba pa 15%. E miembronan Evertsz, 
Pourier i Voges ta di opinion ku Aruba mes¬ 
ter kontribui pa 20% i Korsou pa 30%. No 
a yega na un akuerdo riba esaki. 

E koperashon entre 
Antias Hulandes I Aruba 
despues di 

independensia di Aruba 

E Komishon ta konsiderá e koperashon en¬ 


tre Antias Hulandes i un Aruba indepen- 
diente di mesun importansia ku e kopera¬ 
shon durante e fase transitorio. 

E Komishon ta di opinion ku por mantene e 
mesun modelo di koperashon manera des- 
kribl pa e fase transitorio. Sl ta asina ku e 
koperashon aki ta haüa un otro base ora 
Aruba bira independiente; e ora ta papia di 
un koperashon intemashonal ("volkenrech¬ 
telijke samenwerking”). Un konsekuensia di 
esaki ta entre otro ku e koperashon entre 
Aruba i Antias Hulandes lo mester bai via 
Den Haag, Hulanda. Esaki no ta mucha 
atraktivo. Pesei e komishon ta propone pa 
na e momento ei duna Antias Hulandes e 
outoridat pa independiente koperá ku Aru¬ 
ba i sera akuerdonan nesesario, sin ku Rei- 
nado mester entremete. 

E outoridat aki mester wordo ankrá den 
Statuut of mester wordo reglá den un lei di 
Reinado. 

E relashon ku Hulanda 
despues dl 

Independensia di Aruba 

Un otro tarea di e Komishon tabata pa in- 
bestiga ta kua ta e kondishonnan bou di kua 
Aruba i Hulanda por tin un relashon "fruk- 

E miembronan Biesheuvel, Kobben i Meijs a 
ofrese e komishon un nota na september 
1982 den kua nan a stipula kua ta e kondi¬ 
shonnan. E kondishonnan ta toka e relashon 
di koperashon ku Aruba lo mester tin ku 
Antias Hulandes. 

Entre otro e miembronan hulandes a sti- 

1. Ku e lasonan di relashon lo mester ta 
basá riba e prinsipionan di un "rechts¬ 
staat” i e demokrasia parlamentario. 

2. Ku e lasonan di koperashon mester ta 
basá riba e independensia c.q. soberania 
i igualdat di kada pais i lo mester sali for 
di e prinsipio ku pa loke ta trata e pun¬ 
tonan prinsipal di koperashon, ta boga 
pa aprobashon di ambos pais. 

3. E koperashon lo mester kubri tur e topi¬ 
konan, ku por garantisa un "weerbare 
zelfstandigheid” di e paisnan. (Den esaki 
e miembronan hulandes a bai di akuerdo 
ku e proposishonnan di sr. Voges pa loke 
ta trata e "Unie-aangelegenheden”. Ma¬ 
nera konosl sr. Croes no a bai di akuerdo 

4. Ta di menos importansia si e koperashon 
aki por wordo kalifiká komo un kopera¬ 
shon intemashonal ("volkenrechtelijk”) 
of un koperashon estatal ("staatsrechte¬ 
lijk”) , basta ku e por wordo kalifiká ko¬ 
mo ”sui generis”. (E miembro Croes ta 
di opinion ku e koperashon despues di 
independensia di Aruba no por tin un 
karakter estatal). 

5. For di e lasonan di koperashon aki no 
por sali obligashonnan ku rasonable- 
mente no por wordo eksigl di Hulanda i 
ku kua Hulanda no por kumpli. (E 
miembro Croes tabatin difikultat ku e 
punto aki pasobra e ta duna e impreshon 
ku Hulanda ta e uniko ku mag di balota 
ta kiko ta "rasonabel”) . 

6. E koperashon mester ta "estrecho i dura¬ 
dero” i lo mester krea garantianan ku e 
koperashon aki ta funshona bon i no por 
wordo kibra fasilmente (!) . 

E miembronan hulandes a remarká aki ku e 







mantenshon di e koperashon aki lo ta kondi¬ 
shon pa un koperashon "fruktifero” ku Hu- 

Sr. Croes no a bai di akuerdo ku e miembro- 
nan hulandes ta mara e koperashon entre 
Aruba i Hulanda na e kondishon aki. 

Pa loke ta trata e kontenido di e koperashon 
entre Hulanda i un Aruba independiente, 
segun e miembronan hulandes, e terenonan 
di koperashon lo por ta: 

— Ayudo pa desaroyo. 

E komishon ta di opinion ku e indepen- 
densia di Aruba no ta motibo ariba su 
mes pa stop of pa mengua e ayudo pa 
desaroyo. Pero, esaki lo konta tanten ku 
Aruba keda kopera den forma "estrecho 
i duradero” ku e otro islanan. Sr. Croes 
no a bai di akuerdo ku e kondishon aki. 

— Koperashon kultural i pa ku enseñansa. 

— Hustisia ("rechtspraak”). 

E miembronan ta positivo pa ku e deseo 
di Aruba pa mantene tambe despues di 
independensia e derecho di apelashon 
den kasashon ("beroep in cassatie”) ser- 
ka e Korte Supremo na Hulanda. 


Manera nos a remarká kaba na kuminsa- 
mento di e artikulo aki, e resumen aki ta 
sumamente kompakto i alabes kompliká. E 
mester fungi sinembargo komo un promé 
enkuentro ku e materia sumamente kompli- 
ká aki di e raport di e komishon di shete. E 
echo ku e materia ta kompliká tóg no mester 
kita hende pa bai studi’e pasobra e konse- 
kuensianan di sierto proposishonnan den e 
raport ta bai masha leu mes i lo afekta de- 
laster un habitante di Aruba. Pa e motibo 
aki ta tristo pa wak kon e instansianan kon- 
seml ta neglishando por kompleto un infor- 
mashon real i imparsial tokante e kontenido 
di e raport. Ta komo si fuera nan tin algo di 
skonde i ku ta tra’i lomba di pueblo nan kier 
regla e asuntonan estatal. 

Den e kuadra aki nos ta duda fuertemente 
ku e programa ”RTC na bista” por wordo 
kalifiká komo dunamento di informashon 
imparsial na pueblo. E kompania ku a traha 
e programanan ta e mesun ku ta organisa e 
kampaüa di e partido gel, e animador ta 
masha poko kritiko i e invitadonan den 
mayoria kaso ta personanan afiliá na e 
partido gel. Fuera di e echo ku e informa¬ 
shon kolorido ku ta pasa pa e publiko via e 
programa aki no ta imparsial, nos por pun- 
tra nos mes: kiko e pueblo por hasi ku e in¬ 
formashon, kon e por ekspresá ku e ta bai di 
akuerdo ku tal ponensia of tal parti di e 
raport? Korda bon ku e Konferensia di Mesa 
Rondó lo tuma desishonnan a base di pro¬ 
posishonnan den e raport aki, desishonnan 
ireversible. Ki influensia e pueblo tin riba e 
desishonnan? Akaso e politikonan ta di opi¬ 
nion ku e pueblo a duna nan e mandato pa 
realisá independensia? Akaso e politikonan 
ta di opinion ku pueblo a duna nan e man¬ 
dato pa disidi riba nan mes kon e kontenido 
di un independensia mester ta? Den ningun 
elekshon of referendum e pueblo di Aruba 
por a vota pa su independensia. Den ningun 
elekshon of referendum e pueblo a duna e 
politikonan e mandato pa mara indepen¬ 
densia na un Status Aparte. Den ningun 
elekshon of referendum e pueblo por a ek- 


— Relashonnan ku eksterior. 

— Defensa. 

Sr. Croes ta di opinion ku e terenonan aki ta 
insufisiente pa por yama e koperashon ku 
Hulanda "fruktifero”. 

E forma di e koperashon entre un Aruba in¬ 
dependiente i Hulanda (Reinado) lo por ta 
un 'gemenebest sui generis’. 

V. Informashon 
pa pueblo 

E komishon ta di opinion ku e gobiemo sen- 
tral di Antias i e gobiernonan insular mester 
dedika sufïsiente atenshon na e informashon 
di pueblo enkuanto e konsekuensianan di e 
kambionan estatal ku lo tuma luga den fu- 

Lo mester dedika atenshon espesial na e 
gruponan di hende ku lo sinti e konsekuen¬ 
sianan direktamente den nan situashon per- 
sonal i di trabou. 

Te asina leu un resumen di e kontenido di e 
raport di Komishon di 7. 


spresá, a base di programanan di partido, 
kon e kier wak e kontenido di su indepen¬ 
densia. Te asta nos por bai asina leu ku nos 
por bisa ku ningun momento e pueblo a ser 
informá kiko e efektonan positivo i negativo 
por ta di djis e Status Aparte só, korda di 
INDEPENDENSIA. 

"Vacuum” mental 

Nos no ta trese e asuntonan aki padilanti 
pasobra nos ta kontra independensia, al 
kontrario, nos a ekspresá nos mes hopi tem¬ 
po pasá kaba (Diskussiestuk mart ’77) 
bon kla riba e asunto di independensia. 
Loke nos ta señala aki riba ta e prosedura 
straño ku nos politikonan ta sigui pa yega na 
independensia. Un prosedura ku ta parse 
hopi riba konkelmento. Ta bin aserka e 
kontenido ku nos politikonan ta duna na e 
palabra INDEPENDENSIA. Ta importante 
pa mustra riba esaki pasobra durante e 
Konferensia di Mesa Rondó, manera nos a 
splika kaba, desishonnan ta wordo tumá, 
desishonnan tokante asuntonan riba kual e 
pueblo no a haña chèns pa ekspresá su opi¬ 
nion. Konsekuensia di esaki por ta ku e 
pueblo lo haña su mes konfrontá aki poko 
aña ku strukturanan nobo pa kual e no ta 
mentalmente prepará. E insiguridat i kisas 
te asta paniko ku por surgi e ora ei lo por bai 
for di kontrol. E pueblo mester ta bon na 
altura di tur e konsekuensianan di un inde¬ 
pendensia. E mester sa e bentahanan pero 
tambe e desbentahanan di su independensia 
riba nivel kultural, sosial, ekonomiko, geo- 
politiko i gubemamental pa asina e por 
prepará su mes mentalmente pa sü indepen¬ 
densia. 

Nos por krea un kantidat di strukturanan 
estatal i huridiko pa un Aruba indepen¬ 
diente, pero ta e pueblo tin ku bai funk- 
shoná den e strukturanan ei i duna nan su 
kontenido. Tanten ku e pueblo no ta men¬ 
talmente prepará pa e strukturanan nobo e 
lo kai den un "vacuum” mental, algo ku a 
pasa ku e pueblo di Surnam. E resultado 

tristo di esei ta konosl. 

Preparashon mental ta enserá informá e 
pueblo, ta enserá duna e pueblo partisipa- 
shon real, ta enserá konsultá e pueblo, ta 
enserá motivá e pueblo, ta enserá eduká e 
pueblo. Kondishonnan primordial pa por 
prepara bo mes mentalmente pa indepen¬ 
densia. Kondishonnan ku kualnan no a wor¬ 
do kumpli aindal P’esei e nivel di nos parla- 
mento ta asina pober, p’esei nombrashon- 
nan politiko ta tumando lugar kada dia, 
p’esei sierto periodikonan ta keda plama 
ideanan fasista, p’esei nos ta keda lembe 
Hulanda, p’esei nos ta keda sukumbi pa 
preshon di Hulanda, p’esei nos ta kere ku 
nos solamente por siña algo pa medio di e 
idioma hulandes, ta p’esei nos ta keda sin 
drecha nos enseñansa, i ta p’esei nos ta kere 
ku nos ta independiente si nos djis sali for di 
e konstelashon antiano. 

Laga nos ta honesto ku otro: nos tin hopi 
kos di hasi i drecha ainda aki na Aruba mes. 
No laga nos kai den e mesun eroman ku 
otro paisnan eks-kolonianan a komete, pero 
laga nos siña for di nan eroman. 
Preparashon di independensia no ta un 
prerogativo di huristanan. Nan por traha 
structuranan bonita pero manera nos a 
señala kaba, e pueblo mester ta mentalmen¬ 
te prepará pa por funkshoná den e struktu¬ 
ranan nobo, pa asina nos por papia enber- 
dad di un sistema DEMOKRATIKO. Den e 
kuadra di DEMOKRASIA nos ta pone e 
preparashon mental di e pueblo. 

Preguntanan? 

Pero te asta si nos analisá e strukturanan 
mes ku e Komishon di Shete a proponé ta 
surgi sierto preguntanan. Voral si nos releta 
nan na sierto garantianan ku e strukturanan 
proponi mester duna pa un sistema a base di 
prinsipionan demokratiko. 

Si nos wak e sistema hudisial por ehèmpel, 
ku e Komishon di Shete ta propone, nos ta 
puntra nos mes, en bista di tur e manipula- 
shonnan politiko ku awendia ta tumando 
lugá, KON den un Amba independiente 
por garantisá ku e nombrashon di huesnan 
lo tuma lugá na un manera imparsial i res¬ 
ponsabel. Lo no ta mihó si esaki keda den 
man di tur isla hunto pa asina redusi e chferis 

un poko mas ku politikeria ta drenta den un 
sistema hudisial? I kon ta pará ku e derecho 
di kasashon? Aruba kier mantene Hoge 
Raad di Hulanda pa por bai den kasashon, 
pero aparentemente Hulanda ya kaba pa 
medio di su Minister di Hustisia a duna di 
konosé ku esaki lo ta algo inaksptabel pa 
Hulanda. E leinan di Hulanda i di Aruba lo 
bai diferensiá mucho den kurso di tempo. I 
kon nos tin ku imaginá nos mes un kuerpo di 
polis (semi-militar) den man di un of dos 
minister Arubano. Kon liher e minister aki 
lo mobilisá su kuerpo militar ora e haña ku 
por ehèmpel un welga ta kontra interes di su 
partido? Ta masha fasil (i politikonan 
awendia sa hasi’e kaba) pa buska preteksto- 
nan pa oprimi kontrinkantenan na un ma¬ 
nera bruto! Lo no ta mas sigur pa e pueblo 
di Aruba si e kuerpo semi-militar aki tambe 
keda den man di mas instansia? 

Pa loke ta toka e konsekuensianan geopoli- 
tiko, e raport ta bisa bon kla ku un indepen- 
densia separá di Aruba sin duda lo debilitá e 
posishon intemashonal politiko di Antias, 
pero tambe di Aruba. 

Kiko lo ta e aktitut di Venezuela por ehem- 
pel ora Aruba su so bira independiente? 
Remarkabel den e kuadra aki ta pa men- 
shoná kiko e motibo di Venezuela tabata pa 
drenta den un posibel konsorsio pa defensa 
di Aruba. Riba pagina 41 di e rapbrt nos 
por lesa: ”. . .pa sigura (Aruba) kontra 
influensianan negativo di afó ku alabes lo 
por insera un peliger pa e seguridat di Vene¬ 
zuela”. Nospregunta awor ta: Ki ora Vene¬ 
zuela ta haña ku influensianan negativo a 
drenta Aruba? 

Tokante e konsekuensianan ekonomiko pa 
un Aruba independiente, nos por lesá den e 
mesun rapbrt (pag. 43, 44, 45 i 46) ku nos 
por spera bastante problema durante e aña- 
nan benidero pa e sektoman di turismo, 
petroleo, off-shore i pa e waf di kontainer. 
Ta difisil pa kuadra e datonan aki ku e am- 
biente reinante kontra kualkier forma di ko- 
perashon estrecho ku e otro islanan. Lo no 
ta asina ku nos posishon ekonomiko lo ta 
menos vulnerabel (ku e ta kaba) si nos ko- 
pera ku otro mas tanto ku ta posibel riba e 
tereno aki? 

Nos por sigui menshoná puntonan ku segun 
nos inevitablemente lo hinka Aruba den 


problemanan hopi grandi si lo no bin un 
koperashon estrecho riba nan ku e demas 
islanan di Antias. Ta p’esei nos ta di opinion 
tambe ku oposishon di Aruba ta hungando 
un welga sumamente iresponsabel dor di 
purba, pa motibonan politiko partidista di 
redusi e poko koperashon proponl dor di e 
Komishon mas ainda! Ta inkomprendibel 
ku nan kier redusi e lista di asuntonan di e 
Union mas ainda! Ta iresponsabel pa keda 
bati riba e aspekto legislativo di e kopera¬ 
shon. Bo kier koperá of bo no kier kopera. 
Nos ta di opinion ku koperashon ta algo in- 
evitabel. I si e koperashon ei ta haña un base 
legislativo esaki lo ta algo masha komun den 
politika intemashonal. E idea di oposishon 
ku promé ku bin na sierto koperashon Aru¬ 
ba mester ta los por kompleto di Antias, pa 
djei jega na sierto forma di koperashon, se¬ 
gun nos ta insera un perdemento di tempo i 
e peliger ku bo ta kibra e "willingness” di 
ambos banda pa kopera por kompleto. 
Resumiendo, nos por bisa ku nos tin masha 
poko konfiansa den e rumbo ku e raport i e 
partidonan politiko ta hibando nos. Pa ku- 
minsa, e preparashon mental ta wordo 
neglishá kompletamente. I si nos analisá e 
strukturanan proponi mes, nos mester kon- 
klul ku tin masha hopi menasanan pa demo- 
krasia inserá den nan. E proposishonnan ku 
Hendrik Croes a trese padilanti den e rapbrt 
tokante e sistema hudisial i mantenshon di 
orden publiko, ta parse nos masha peligroso 
mes. Mucho poder ta wordo konsentrá den 

E puntonan riba kual mester bin kopera¬ 
shon ta mucho limitá. E konsekuensianan 
geopolitiko ta pone nos terne lo peor. Poli¬ 
tika partidista ta dañando e asunto di kope¬ 
rashon entre e islanan mas ainda. 

Ningun kaminda nos por a lesa den e raport 
ki garantianan lo bini pa e sindikatonan por 
sigi funkshona. E Grondwet nobo? Wel, 
trah’e awor mes pa nos wak kiko lo ta nos 
derechonan, promé nos bula den struktura¬ 
nan obskuro. Kambia e sekuensia. No ku- 
minsa ku strukturanan ekstemo (estatal) pa 
despues wak kon ta bai organisa nos komu- 
nidat intemamente. Hasi’e pareu p’asina 
nos haña un mihor bista for di awor kaba 
riba kiko ta warda nos. 

Last but not least e referendum. Tur ora nos 
papia di e konsekuensianan di independen- 
sia i ku nos ta kritika e poko informashon ku 
pueblo ta haña aki riba, nos ta haña tende 
di e distinguido politikonan ku lo bini un 
referendum den kual e pueblo ainda por 
aseptá of rechasá independensia of kualkier 
forma di independensia. Nos pregunta ta 
sinembargo kiko nan ta imaginá si akaso e 
pueblo rechasá independensia por ehèmpel. 
Kon por kita e ora ei tur e desishonnan tumá 
en bista di independensia di Aruba? Hopi di 
e desishonnan ei lo a ser ehekutá kaba i un 
situashon imposibel lo surgi e ora ei. Ta net 
pa e motibo aki nos ta papia di desishonnan 
ireversibel ku nan lo tuma na e konferensia 
pendiente. I ta p’esei kisas nos por a tende 
un politiko mustra masha poko interes pa 
un referendum. Su komentario: Si nos (E 
politikonan) a duna e pueblo sufisiente in¬ 
formashon, nos n’ tin nodi tene un referen- 

bo sistema, manera proponl. 

Motibonan pa bin ku un kambio di e 
sistema a wordo ampliamente tratá kaba 
(mira lista di literatura). E motibonan aki 
ta di karakter psikologiko i didaktiko (entre 
otro sali for di e situashon i e realidat di e 
mucha, un enseñansa mas efektivo), pero 
tambe sosial (entre otro stimulá e desaroyo 
di un propio identidat). Mas esensial ainda 
ta ku e renobashon aki a bira un nesesidat, 
mirando e resultadonan fatal ku e sistema 
aktual ta produsl. 

Introdukshon di papiamento komo idioma 
vehikulo (sea durante 2 of 6 aña) den nos 
enseñansa basiko propio, lo resultá den un 
enseñansa ku tin mas nifikashon pa nos mu- 
chanan i p’esei lo motivá nan mas i e lo re- 
sultá den personanan ku aktivamente ta 
dominá i por usa nan idioma matemal na 
un manera kreativo i krltiko, loke ta forma e 
mihó base pa un desaroyo mas avansá, en¬ 
tre otro pa e enseñansa den un di dos idio- 

Parando dilanti e tarea grandi i importante 
aki, nos no mester laga nan spanta nos ku 
tur sorto di ideanan eroneo ku ta basá riba 
miedo i prehuisio kultural. Kaminda tin 
problema tin manera pa solushoná esaki! 

Dia 8 di e luna aki ta net 2 aña ku e protokol 
di MTS a wordo firmá. Te ainda e punto 
mas importante di e protokol, esta esun ku 
ta regla e asunto di e komishon di evalua- 
shon, no a wordo ehekutá. Si nos papia di 
no wordo ehekutá, nos kier men ku ainda e 
komishon di evaluashon no ta kompleto. E 
ekspertonan riba tereno di edukashon (1 of 
2) i riba tereno finansiero-ekonomiko (1), 
ku na prome instansia a wordo proponi, no 
por a bin Aruba. Esaki pa motibonan ku 
mas den e artikulo aki nos lo trata. Esaki 
kier men ku di e trabou ku e komishon mes¬ 
ter hasi, naturalmente nada no a wordo 
hasl te awor aki. Ta nos intenshon pa den e 
artikulo aki mustra riba & desaroyo di e 
asunto di e komishon di evaluashon. Pa 
esaki nos lo bai bek na mart ’81, net despues 
di firmamento di e protokol. 

’Traha den ambiente 
dl konfiansa 
I bon boluntat’ 

13-3-’81 Den un reunion ku diputado 
interino pa enseñansa, sr. R. Zaandam, 
Simar ta trese e siguiente puntonan dilanti: 

1. E komishon di evaluashon. Kon e prose- 
dura lo ta awor ku MTS kompará ku e 
otro skolnan? 

2. E pagamento di A-schalen (MTS). Be¬ 
stuurscollege ta mara pagamento di 
A-schalen na e kondishon ku e kabesan- 
tenan di sierto skolnan di gobierno mes¬ 
ter entrega e "gegevens” di esnan ku a 
partisipá na e welga di Simar. 

3. E posponemento di e akshonnan di MTS. 
Simar ta bisa ku dianan 31 yan., 1 -2 


febr. mester wordo pagá. BC ta bisa: no, 
solamente 2 febr. ta wordo pagá. 

4. E fecha pa fin di e welga general. Simar 
ta bisa: e fin ta dia 5 di mart, ora ku e 
kombenio a wordo será. BC ta bisa: no, 
dia 8 di mart, ora e protokol a wordo 

5. E palabrashon pa paga e lunanan yanü- 
ari i februari i despues kita e sen di un 
forma mas aliviá. BC ta insisti ku no. 

Den e mesun reunion sr. Zaandam ta 
bisa ku mester traha den ’un ambiente di 
konfiansa i di bon boluntat’. 

Nada ta keda disidl. Sr. Zaandam lo bai 
bèk BC ku e proposishonnan di Simar. 
Pero e ta añadi ku ta BC ta tuma e 
desishon. 

31-3-’81 — Simar ta manda un karta BC pa 
protestá kontra e desishon di BC pa stipulá 
8 di mart komo fecha pa fin di e welga, 
pasobra e diskushon riba e punto ei no a 
kaba (reunion 13-3-’81). (Den un komber- 
sashon ku un di nos redaktoman, 8-3-’81, 
Betico Croes mes a atmiti ku e welga a dura 
a lo menos 3 dia (6, 7 i 8 di mart) mas ku 
tabata nesesario, dor di e problemanan 
intemo den partido MEP) . 

2-4-’81 — Tin un reunion entre Simar i 
diputado Zaandam. Den nomber di BC sr. 
Zaandam ta trese e desishon. Nada ta kam- 

— yanuari i februari no ta wordo pagá den 
forma di voorschot’; 

— e wikent di 31 yanuari - 1 februari no ta 
' wordo pagá ; 

8 di mart ta keda fecha pa fin di welga. 
Sr. Zaandam ta primintl un reunion ku ful 
BC dia 10-4-’81. 

7-4-’81 Un karta di Simar ta bai BC pa 
chèk si e reunion kji henter BC ta tuma 


9-4-’81 BC ta manda un telegram pa Simar 
ku e reunion di 10-4-’81 no por tuma luga, 
pasobra BC ta okupá. BC ta bisa alabes ku 
Simar por pone su punto di bista riba papel, 
ya e ora ei BC por wak si e ta haya nesesario 
pa tal reunion tuma lugá! 

13-4-’81 — Simar ta manda un karta pa BC. 
Den e karta Simar ta reakshoná riba e 
telegram di BC di dia 9-4-’81. Simar ta 
mustra tambe riba e palabranan di sr. 
Zaandam ku tur kos mester bai den ’un am¬ 
biente di konfiansa i bon boluntat’. Tambe 
tin mas punto pa papia riba dje: e "op¬ 
schorting MTS-akties” i "pagamento di 
yanuari i febriiari” i "uitsmeren”. Simar ta 
lamentá tambe ku durante yegamento na e 
akuerdo di e protokol, e asuntonan aki a 
wordo lagá afo, pasobra e representantenan 
di gobierno lo a laga sa ku esei por wordo 
regla despues. Simar ta pone enfasis ku BC 
ta aktua kontra e protokol, mirando e 
palabra "overleg”. 

Karanan nobo, pero e 
mesun un wega 

6-5-’81 — Simar tin reunion ku diputado 
nobo di enseñansa sr. Flanegien i ku hefe 
nobo di "onderwijszaken” sr. Koolman. E 
reunion no ta trese nada nobo. Sr. Flane¬ 
gien ta bisa ku e kier traha mas positivo 
posibel na bienestar di enseñansa. Sr. 
Koolman no kier tende e palabra ”pro- 
blema” mas. E asuntonan mester wordo 
mira di un manera positivo (!) 
ll-5-’81 — BC ta manda un karta na 
Ministro-presidente pa esaki manda buska 
3 (pero en todo kaso 1 sigur) eksperto pa e 
trabou di e komishon di evaluashon. Esaki- 
nan lo por bin den kuadro di ayudo 
tekniko. 

13- 5-’81 — Sr. Zaandam den un reunion ku 
Simar ta laga sa ku BC ta keda para riba su 
puntonan. Hasta BC lo no paga dialuna 2 di 
febriiari (posponemento di e akshonnan) . 
Simar ta mustra ku e posishon di BC ta trese 
deskontento i desgusto den seno di en- 
señansa. 

14- 5-’81 Simar ta reuni ku maestronan di 
MTS i ta duna nan tur informashon ku ta 
toka e kuestion di MTS. 

15- 5-’81 maestronan di MTS ta protestá 

kontra e hecho ku BC no ta paga dia 2 di 
februari pasobra, segun BC, e maestronan 
no a traha. Esaki no ta kuadra ku realidat. 

18- 5-’81 — Otro karta di protesta di Simar 
pa e desishonnan di BC. No ta bale la pena 
pa yega na akuerdonan oral ku represen¬ 
tantenan di BC, pasobra despues tög e BC 
ta hala nan un banda (reunion 13-4-’81) . 
22-5-’81 Simar ta reuni ku diputado Flane¬ 
gien (ku su konseheronan) . Tur kos ta keda 
meskos. BC ta midi ku dos midi. Tur kos ta 
mustra riba represaya i falta di "goodwill”, 
22-5-’81 — Simar ta manda un karta di 
protesta na tur e lideman di frakshon di 
"eilandsraad” enkuanto desishonnan di BC 
basá riba informashon inkorekto. 

19- 6-’81 — BC ta manda un karta pa 
Simar, argumentando e desishonnan di BC. 
Nada nobo ta bin dilanti. Tur kos ta keda 
meskos. Atrobemuestra di represaya i falta 
di "goodwill”. 

22-6-’81 — Departamento di Enseñansa di 
gobierno sentral ta manda un proposishon 
tokante e fecha, tereno di trabou i e tarea 
di e komishon di evaluashon. Algun pre- 
gunta tambe ta enserá. Nos lo bin bèk riba 

e asunto aki. (Chèk karta di departement 
van Onderwijs d.d. 9-2-’82). 

29-6-’81 — Simar ta manda kontesta riba e 
preguntanan di Departement van Onder - 

29-6-’81 — Simar ta manda un telegram pa 
diputado pa reuni kune. Un di e puntonan 
ta toka e pagamento di e "inhaaluren” na 
MTS for di mart pa yüni. 

6- 7-’81 — Un karta di Simar, ku entre otro 
e punto di pagamento di "inhaaluren” na 
MTS for di mart ’81 te ku yüni ’81 komo 
punto di agenda pa reunion 7-7 -’81, ta bai 
pa diputado Flanegien. 

7- 7-’81 Den reunion ku Simar diputado 
Flanegien ta bisa ku e lo tuma kontakto ku 
financiën pa pagamento di "inhaaluren” di 
MTS. 

10-7-’81 — Simar ta manda un karta pa su 
miembronan na MTS enkuanto e "inhou¬ 
dingen” di nan salario relashoná ku e welga. 

E problema di e 
ekspertonan 

S0-9-’81 — Tin un reunion entre Departe¬ 
ment van Onderwijs, Onderwijszaken i 
Simar tokante e ehekushon di e protokol. 

Sr. R. Harms a bai Hulanda i a chèk ku al- 
gun eksperto, pero nan no por bin pa dia 1 
di september, ku ta e "streefdatum”. 

Awor "streefdatum” ta bira dia 1 di nov. 

’81. E ekspertonan kier bin den grupo di 
tres of dos, pero no un só. Nan tarea ta 
keda meskos. Nan mes mester disidi nan 
manera di traha i kon pa yega na formulá 
un "advies”. 

24-ll-’81 — Un karta di Simar ta bai pa 
diputado Flanegien pa rekordé ku tabata e 
intenshon pa e komishon di evaluashon 
kuminsa traha dia 1 di nov. ’81. Simar ta 
protesta ku ainda e formashon di e komi¬ 
shon no ta kla ainda, te asina leu ku Simar 
ta na haltura. 

8- 12-’81 Den un karta pa diputado Simar ta 
mustra riba e.o. e protokol di 8 di mart ’81. 

8- 1-’82 — Ta sali un karta pa Departement 
van Onderwijs den kua Simar ta haya "over¬ 
bodig” buska un eksperto finansiero na Hu¬ 
landa. Akinan mes tin hende kapas. 

9- 2-’82 — Un karta ta sali di Departement 
van Onderwijs pa Onderwijszaken. Despues 
aki 5 reunion entre Simar i BC, presedl pa 
Departement van Onderwijs, a keda kom- 
binl: 

— E investigashon mester kuminsá pronto. 
Durashon di e investigashon lo ta 2 luna 
maksimo. Ta deseo di e dos partidonan 
pa keda kla promé ku aña eskolar 
’81-’82. Pues "advies” promé ku 1 aug. 

’82(l). 

— E tereno di e investigashon lo ta ful 
enseñansa. 

— Tarea di e komishon ta pa evalua kuanto 
ora di les di 45 minüt ta ekivalente na un 
siman di trabou di 40 ora na e diferente 
tiponan di enseñansa. 

— Fecha di e "regeling” nobo ta e aña 
eskolar ku ta sigui na e desishon di BC 
(dentro di 30 dia despues di e "advies”). 

E proposishon pa e komishon ta: 
Representantenan di Simar: P. Pronk i M. 
Stephens; diBC: Hefe/amtenar Onderwijs¬ 
zaken, hefe/amtenar Financiën; di Dept. 
van Onderw.: R. van Breet i F. van Drie; 
ekspertonan riba tereno di edukashon (tur 
hulandes) : C. Barnhoom, W. Brinkman, 
W. Stroop (dos di e tresnan aki mester 

wordo skohl); eksperto riba tereno finan¬ 
siero: amtenar Financiën of D. Broer 
(hulandes). 

4-3-82 — Karta pa minister di enseñansa. 
BC ta anunsiá e desishon. Barnhoom, 
Brinkman i Broer ta bira e ekspertonan. 

BC hasi un apelashon pa minister propone 
pa Hulanda manda nan pa fin di mart ’82. 
17-3-’82 — Telegram di Minister-Presidente 
pa Minister Plenipotensiario na Hulanda pa 
hasi e petishon pa 3 eksperto na gobiemo 
hulandes. 

27- 4-’82 — Simar ta manda un karta na 
diputado Flanegien pa un reunion tokante 
komishon di evaluashon. Despues di mas 
ku un aña e ehekushon di e protokol no a 
sosode. Simar a kompronde di sr. Harms 
ku e komishon lo mester kuminsa traha dia 
1 di april ’82. 

19-5-’82 — Reunion ku diputado Flanegien. 
BC a manda telegram pa KABNA pa nan 
kambia nan desishon. 

25-5-’82 — otro reunion ku Flanegien. Dos 
eksperto, Barnhoom i Broer, por bin des¬ 
pues di 21-6-’82 pa (solamente) dos siman. 
Ora Simar a yama e otro eksperto, Brink¬ 
man, e no tabata sa di nada (?) . 

9-6-’82 Simar ta manda un telegram pa 
diputado pa reuni tokante e.o.: e asunto di 
komishon di evalushon. 

17-6-’82 — Simar ta manda karta pa e dipu¬ 
tado. Simar ta hasi pregunta riba e fecha di 
21 di yüni pa kuminsa ku e investigashon. 
Fakansi ta net dilanti porta. Tambe e 
asunto di e ekspertonan ta bin dilanti. 

Simar ta puntra kuanto ta bin i dor di ken 
nan ta "aangewezen”. 

4-9-’82 — Otro karta ta bai pa diputado pa 
un reunion tokante komishon di evalua¬ 
shon. Simar kier sa si e komishon lo hasi su 
tarea e aña eskolar aki (’82-’83) I 

KABNA ta aktua straño, 
meskos ku BC 

ll-9-’82 — Reunion ku diputado. Tinun 
desaroyo straüo. Segun Departement van 
Onderwijs 2 eksperto lo bin i Minister di 
Enseñansa tambe a bisa ku 2 hende ta 
disponibel. Awor Flanegien ta bisa ku 
KABNA no ta duna ayudo tekniko pasobra 
esaki lo ta un asunto intemo. E eksperto 
finansiero si por bin. E ta bisa tambe ku un 
karta fechá 26-7-’82, ku un splikashon di 
KABNA na BC, ta na kaminda. Nos nunka 
a wake karta (?). 

28- 9-’82 — Tin un reunion entre Simar, 
diputado i Departement van Onderwijs. 

BC ta propone: 

1. Pa manda un karta i telegram di pro¬ 
testa na KABNA pa kambia nan desi¬ 
shon di 22-7 -’82 (e karta ku tal desishon 
nunka Simar a wak!) . 

2. Regla e finansiamento. Kuanto e ta bai 
kosta. BC tin intenshon di parti e gasto- 
nan entre BC i Simar 50/50. 

3. Kambia e protokol (?). 

Simar ta bisa: ekspertonan mester bin i BC 
ta paga. Gobiemo a spar mas o menos 
f. 150.000 na salario durante e welga. 
8-10-’82 — Un karta ta bai pa diputado, 
unda Simar ta laga sa ku e no lo paga pa e 
trabou di e ekspertonan. Esaki lo krea un 
presedente straüo. 

16-1 T’82 — Reunion ku diputado Flane¬ 
gien. Flanegien: KABNA ta keda para 
riba ku esaki ta un asunto intemo i nan no 
ta manda eksperto. 


Awor kiko?: 

— stop ku e asunto; 

— akinan nos lanta un otro komishon kon- 
sistiendo di Simar, Departement van 
Onderwijs i Onderwijszaken; 

— kambia protokol. Un komishon lokal por 
kuminsa traha. Si ta nesesario (?) e ora ei 
buska eksperto. E gastonan ta wordo 
parti 50/50. 

Simar: No ta di akuerdo ku diputado 
Flanegien. No por bai kontra e liüa di 
protokol. 

Buska eksperto di Unesco. BC mester paga 
e gastonan di e ekspertonan, esei ta 
gobiemo su tarea, su responsabilidat. 

Nos no a haya kopia di telegram di BC pa 
KABNA ainda (?). (Despues esaki a 
sosode). 

16-ll-’82 — Karta ta sali pa BC pa pone 
BC na haltura ku Simar su posishon ta keda 
meskos. Simar ta desaprobá ku e komishon 
ta traha sin e ekspertonan. Tin duda den 
proposishon straüo di BC. Awor ku 
Hulanda no ta paga eksperto, nan no ta 
nesesario mas. Protokol no ta hasi menshon 
ku Hulanda tin ku paga. 

Simar su kontra-proposishon ta: 

1. buska eksperto di Unesco of 

2. eksperto hulandes i eilandgebied ta 
paga. Simar no lo akseptá pa paga 
50% di e gastonan. 

10-12-’82 — un telegram ta sali pa BC. 

Simar ta pidi ku urgensia un reunion to¬ 
kante e asunto di e komishon di evaluashon. 
20-1 -’83 — Reunion ku diputado Flanegien. 
BC a manda karta pa Minister di En- 
seüansa na Hulanda i un na Nashonnan Unl 
tokante e ekspertonan. 

Te akinan e desaroyo pa ku e asunto di e 
komishon di evaluashon. Na ora di bai im- 
prenta nada nobo no a pasa. 

E asunto di nengamento di KABNA pa 
manda eksperto ta algo hopi straüo. 

Pasobra na promé instansia KABNA tabata 
dispuesto pa manda eksperto. Nos no sa 
kiko ta tras di e kambio den aktitut di 
KABNA. 

fïlalkontento na iïlTS 

Awor ku dos aüa a pasa sin ku nada kon- 
kretamente a wordo hasi, e maestronan di 
MTS ta perdiendo pasenshi. Nan ta haya 
ku e asunto a keda meskos i ku BC kier 
laga e asunto aki "kaba na nada”. Awor aki, 
segun nan BC ta skonde tras di KABNA pa 
tarda e asunto mas. 

En todo kaso ta eksistl un malkontento 
formal. Fuera di e asunto aki preshon ta 
wordo ponl di parti di Onderwijszaken riba 
e kuerpo di maestro tokante kosnan chikito. 

E impreshon ta wordo krea ku ta trata aki 
di represaya. 

Un di e kosnan mas notabel tabata ora ku 
petishon pa un "wandelmars”, organisá pa 
e prppio alumnonan, a wordo nenga. Esaki 
pasobra e petishon no a wordo hasi den 
"viervoud” (?). 

Onderwijszaken, hunto ku Departement van 
Onderwijs (lesa van Drie) ta pone hopi 
preshon riba kabesante di MTS ku yen di 
kosnan chikito, kitando asina e bista riba e 
problemanan real di MTS. Nos tin ku bisa 
ku den februari e maestronan a reuni to¬ 
kante e asunto aki i despues tambe nan a 
reuni ku direktiva di Simar. Sigur ta ku nan 
no lo laga e kos aki muri. Nan ta hopi mal¬ 
kontento ... 9 

Nationale-Nederlanden 



IF it's ELECTRONICS, 
APPLIANCES or 
HOUSEWARE 


We've got it, at the lowest 
prices at: 

anthom 

safes 


SAVANETA 92 
TEL. 47968 


Sansui * Sony * Fisher * Akai * 
Hitachi * Sanyo * Zenith * 
Sharp * and many more 


Dezoek onze 
uitgebreide 
SANITAIR SHOW 
aan de 

Arendstraat 105, 

Wij hebben in voorraad sanitair ROYAL SPHINX 
en DOCH uit Europa. 



★ Moderne kleuren 
★Storingvrije werking 
★Waterbesparend (25%) 


* 

"Iets waar u elke dag 
op zit moet goed 
zijn en mag 
gerust mooi zijn", 

* 


Wij leveren verder 

♦ ASBEST GOLFPLATEN ETERNIT 
♦ALUMINIUM GOLFPLATEN 
♦ZINKEN GOLFPLATEN 

♦ RUBBERROID DAKBEDEKKING 

♦ HOUTEN DEUREN 

♦ VLOER- EN WANDTEGELS 

♦ KEUKENAANRECHTEN 
♦AFRASTERINGSGAAS 
♦BISON LIJMEN 

OOK VOOR HANDENARBEID 

* 

10% KORTING 
VOOR KONTANT 


Amigoe 

de krant voor elke dag 

de krant 
die wat te 
vertellen 
heeft... 



ANTILLANA DE VIAJES Y TURÊSMO 


Voor uw reis in de zomervakantie 


naar Nederland 


Bel ons bij ANTILLANA DE VIAJES - Telefoon 23761 24863 
OF KOM EENS LANGS. 




L 


T 


Ons adres is: L. G. Smith Blvd. 112-A 
Groepsreizen 7 juli tot 7 aug. NAf. 1481,— incl. tax 

WIJ hebben In de zomervakantie 
ook reizen naar Costa Rlca en fTliami 


bei 24333 voor 
een abonnement 


Kom langs wij staan klaar om u te helpen met alle informaties. 

Wij hebben ook een Pag Later Plan via Rruba Bank 

Mester spar. 
Ya bo sa e 
pakiko. 

Oranjestad 

Algemene Bank Nederland 
Nassaustraat 89 
Telefoon 21515, 21517 

San Nicolas 

Algemene Bank Nederland 

Bernard v.d. Veen Zeppenfeldtstraat 58 

Telefoon 45090, 45091 

ABN Bank 


Schoenen 


EERST 
KIJKEN DIJ 



NASSAUSTRAAT 99 





CO DOMUS 


You are invlted 
to discover the pleasure 
of owning a SUBARU. 

All models available at 

ARUCAR NV 

Sobono Blanco 35 
Tel. 23055 - 21208 


PARKER ARROW 

o 

See the full range of the world's 
most wanted pens at your 
favourite bookstore or joyerïa 

* 

Worldwide Hfetime guarantee 

* 

Distributed by: 

HAGEMEYER 
(ARUBA) N.V 

Fergusonstraat 114 


GE COFFEEMATIC® 
10 CUP GRIP 
COFFEEMAKER mmm 


hMcü Uïrfcö 

SAN NICOLAS ORANJESTAD 
Tel. 45061-45162 Tel. 21381-22958- 
22959 


* Den organizacion Coruba 
hende ta mas importante y ta 
prevalece ariba tur cos. 

Coopera cu Coruba ta nifica 
coopera cu bo mes. 

Coruba actualmente tin 2500 
miembro y si acaso bo tambe bira 
miembro prijsnan por baha mas 
ainda na San Nicolas y Oranjestad. 


★ Pa bira miembro di Coruba ta eosta 
fis. 20,— solamente un biaha y bo ta 
keda miembro pa eternidad. 

